راگەیاندنێک لە کەمپینی بەرگرتن بە سنووردارکردنی ئازادیی رادەربڕین بۆ رای گشتیی. – ناوەندی سێکۆلار لە کوردستان\nکەمپین, کەمپینی بەرگرتن بە سەپاندنی یاسای پێرۆزیە ئاینیەکان Leave a comment 2,389 Views\nبە ھەوڵ و خەباتی چەند مانگەی بزووتنەوەی ئازادییخوازی لە کوردستان توانرا سەپاندنی ” پڕۆژە یاسای پاراستنی پیرۆزییە ئاینییەکان” ناکام بکریتەوە و لە پەرلەمانی کوردستاندا شکستی پێ بھینرێ. بەم بۆنەیەوە “کەمپینی بەرگرتن بەسنووردارکردنی ئازادیی ڕادەربڕین” پیرۆزبایی لە سەرجەم ئازادییخوازانی کوردستان دەکا و دەستخۆشیی لە ھەموو ئەو کەسایەتی و لایەن و ریکخراوانە دەکا کە چ لە ڕیزی ئەم کەمپینەدا و یان لە ریگای ترەوە بەشداریی و پشتیوانییان لەم ھەڵمەتەدا کرد.\nوەک ئاگادارن ھێشتا فراکسیۆنی کۆمەڵ و بزووتنەوەی ئیسلامی و مەلا بەشیر لەفراکسیۆنی پارتی، جەخت لەسەر گفتوگۆ و پەسەندکردنی یاساکە لەپەرلەماندا دەکەنەوە ، ئەمەش سەرەرای کشانەوەی ٤ پەلەمانتار لە واژۆکانیان لەم پڕۆژە یاسایە و ڕەتکردنەوەی لەلایەن لیژنەی یاسایی و مافی مرۆڤ و ڕۆشنبیریی و دوای ڕاگەیاندنی دەنگ نەدانی فراکسیۆنەکانی یەکێتی و گۆڕان و یەکگرتووی ئیسلامی بەم پڕۆژەیە. بێگومان ئەمە ھەوڵێکی ناکام و شکست خواردوە وئەم پرۆژە یاسایە ھیچ ڕیگایەکی یاسایی بۆ پەسەندکردن لەبەردەمدا نەماوە. ئەم سووربون و جەختکردەوە لەسەرپرۆژە یاساکە نیشانی دەدا کە ئەم لایەنانە نایانەوێ ڕای گشتیی ئازادییخوازی کوردستان ببیستن و ئەو واقیعە نوێیە ببینن کە خەڵکی کوردستان بوەتە بەشێک لەو شەپۆلی بێدارییەی ئازادیی کە ناوچەی ڕۆژھەڵاتی ناوەڕاستی گرتۆتەوە ،وە ھەرلایەن و ھێزێک ھەوڵ بۆ سەپاندنی سەرکوتی سیاسیی و دینیی و فەرھەنگیی لە ڕێگای بەرتەسکردنەوەی ئازادییەوە بدا ئەوا رووبەڕووی ناڕەزایەتی خەڵک دەبێتەوە.\nناڕەزایەتییەکانی ئەم ڕۆژانەش بە ڕووی بڕیاری داواکاری گشتیی بۆ سەپاندنی” پیرۆزییە ئاینیی و سیمبولە نەتەوەییەکان” وەک ھەوڵێک بۆ ڕزگارکردنی”پڕۆژە یاسای پاراستنی پیرۆزییە ئاینییەکان” جارێکی تر ئەو ڕاستیە دەسەلمێنێ کە ڕیگایەک بۆ ئەم لایەنانە نەماوەتەوە جگە لە دەست ھەڵگرتن لەم دژایەتییەی ئازادیی ڕادەربڕینی خەڵکی کوردستان.\n“کەمپینی بەرگرتن بە سنووردارکردنی ئازادیی ڕادەربڕین” ویڕای راگەیاندنی سەرکەوتنی ھەوڵەکانی بۆ بە شکست گەیاندنی “پرۆژە یاسای پاراستنی پیرۆزییە ئاینییەکان” لە پەرلەمانی کوردستان ، ھێشتا دەرکردنی یاسایەک بۆ پاراستنی مافەکانی مرۆڤ و ئازادیی ڕادەربڕین بە پیویست دەزانێت بۆ بەرگرتن بە ھەموو ئەو ھەوڵانەی کە بۆ بەرتەسک کردنەوەی ئازادیی رادەربڕین دەدرێ لەجۆری بڕیاری داواکاری گشتیی بۆ سەپاندنی” پیرۆزییە ئاینی و سیمبولە نەتەوەییەکان” و “پڕۆژە یاسای پاراستنی پیرۆزییە ئاینییەکان”. “کەمپینی بەرگرتن بە سنووردارکردنی ئازادیی ڕادەربڕین” لەم پێناوەدا ھەوڵەکانی بە پشتیوانیی و بەشداریی ئێوە درێژەپێ دەدا.\nکەمپینی بەرگرتن بە سنووردارکردنی ئازادیی رادەربڕین\nلە خوارەوە ناوی ھەموو ئەو کەسایەتی و ریکخراوانەیە کە بەشدار و پشتیوانی کەمپینی بەرگرتن بە سنوردارکردنی ئازادیی رادەربڕین بوون:\n١. گۆنا سەعید – چالاکی بواری یەکسانی ژن و پیاو\n٢. ئاسۆ کەمال – چالاکی سیاسی\n٣. ڕێبین ھەردی – نووسەر\n٤. موحسین کەریم – ھەڵسوراوی سیاسی\n٥. سەروەر پینجوێنی – نووسەر و لیکۆلەر لە ئایین\n٦. فوئاد قەرەداغی – نووسەر\n٧. خەندان حەمە جەزا – چالاکی مافەکانی ژنان\n٨. شوان سدیق – نووسەر و رۆژنامەنووس\n٩. ئاسۆس ھەردی – کۆمپانیای ئاوێنە\n١٠. نما نەوشیروان مستەفا ئەمین\n١١. شەماڵ عەلی – ھەڵسوراوی سیاسی\n١٢. ھۆزان مەحموود – چالاکوانی مافەکانی ژنان / ڕێکخراوی ئازادیی ژن لە عێراق\n١٣. توانا عوسمان – رۆژنامەنووس\n١٤. شوان موحەمەد – رۆژنامەنووس / ئاوێنە\n١٥. کازیوە ساڵح – نووسەر\n١٦. ھێمن حەمە جەزا – شاعیر و مۆسسیۆن\n١٧. ستارە عارف – نووسەر و ڕۆژنامە نوس\n١٨. دڵشاد کاکی – شاعیرو رۆژنامەنووس\n١٩. سارا قار – رۆژنامەنووس\n٢٠. تارا توانا – ئەندامی ئەنجومەنی بڕیاردەری پارێزگای ستۆکھۆڵم / سۆشیال دیموکرات\n٢١. سۆزان ئەمین – سەنتەری نینا بۆ داکۆکی لە مافەکانی ژنان\n٢٢. جاسم غەفور – ھونەرمەندی شێوەکار\n٢٣. ئەکرەم نادر – ھەڵسوراوی کریکاری\n٢٤. سیروان سەعید – ھەڵسوراوی چەتری ئازادیی\n٢٥. رینوار جەبار – چالاکی سیاسی\n٢٦. ھەلالە ڕافع – لێپرسراوی سەنتەری نینا\n٢٧. بەھار مونزیر – چالاکوانی مافەکانی ژنان\n٢٨. کاروان عومەر – ھونەرمەند\n٢٩. ئازادیی حەسەن – نووسەر\n٣٠. نوینەر باران – ھونەرمەند\n٣١. تاھیر حەسەن – نووسەر\n٣٢. ھیدایەت مەلا عەلی – نووسەر و رۆژنامەنوس\n٣٣. ئاسۆ باران – شاعیر و نووسەر\n٣٤. زمناکۆ عەزیز – ھەڵسوراوی سیاسی\n٣٥. شیلان نوری – جالاکوانی کۆمەڵگەی مەدەنی\n٣٦. لەنجە عەبدوڵا – رێکخراوی مافەکانی ژنان\n٣٧. بەشدار عوسمان – نووسەر\n٣٨. ھونەر جەمال – میدیا کار\n٣٩. سەلام مارف – نووسەر\n٤٠. ئارام عەلی – دەزگای راگەیاندنی ھاوپشتی\n٤١. خولیا حسێن – شاعیر\n٤٢. ئەرسەلان ڕەحمان – دەزگای وارڤین\n٤٣. گارسیا ناسح – شێوە کار\n٤٤. کەژاڵ نوری – چالاکوانی کۆمەڵگەی مەدەنی\n٤٥. لوقمانی حاجی کەریم – نووسەر و رۆژنامەنووس\n٤٦. ساڵح میراودەلی – نووسەر و ڕۆژنامە نووس\n٤٧. پشتیوان ئەحمەد شا – نووسەر و ڕۆژنامە نووس\n٤٨. خانزاد ڕەشید موستەفا – نووسەر و جالاکوان\n٤٩. فەرھاد چۆمانی – رۆژنامەنووس\n٥٠. ھاوار بازیان – رۆژنامەنووس و چاودیر\n٥١. شەماڵ ڕەئووف – رۆژنامەنووس\n٥٢. شۆخان فەرەج – جالاکوانی مافەکانی ژنان\n٥٣. شەنکار عەبدوڵا – نووسەر و رۆژنامەنووس\n٥٤. د.محەمەد علی – مامۆستای زانکۆ\n٥٥. ئەستێرە فاتح – ھەڵسوڕاوی بزووتنەوەی ژنان\n٥٦. حەمە غەفور – نووسەرو ھەڵسوڕاوی سیاسی\n٥٧. ڕێبوار عارف – ھەڵسوڕاوی فدراسیۆنی پەنابەران\n٥٨. دەشتی جمال – بەرپرسی فدراسیۆنی پەنابەران\n٥٩. سەردار عبدللە – کاریکاتێریست\n٦٠. ڤیان کەریم – سوێد -یۆتۆبۆری\n٦١. بەیان عبداللە – سوێد -یۆتۆبۆری\n٦٢. چیمەن ساڵح – بەرپرسی سایتی کوردستان ئۆن لاین\n٦٣. فوئاد جمال سلام – ھەڵسوڕاوی چەتری ئازادیی\n٦٤. ڕێگا ڕەووف – نووسەر و چالاک لە بواری مافی ژنان\n٦٥. دانا جەمیل – قاوەخانەی کەلتوری\n٦٦. بەیان ساڵح – سایتی ئەلحیوار / چالاکی مافەکانی ژنان\n٦٩. عومەرعەلی غەفور ـ نووسەر و لێکۆڵیار\n٧٠. سامان بەشارەتی – ڕۆژنامەنووس\n٧١. ھەورامان عەلی – نووسەر\n٧٢. ئاسۆ حامدی – نووسەر\n٧٣. ئەنوەری رەشەی عەوڵا – شاعیر و نووسەر\n٧٤. عەبدولڕەحمن عەلی – ڕۆژنامەنووس\n٧٥. ھاورێ ڕەش – شاعیر\n٧٦. موحەمەد ھاشم – ھونەرمەندی شێوەکار\n٧٧. فەرھادی مەلا حەسەن – سەرنووسەری گۆڤاری شەقام\n٧٨. مەریوان ھەلەبجەیی -نووسەر\n٧٩. موزەفەر عەبدوڵا – چالاکی سیاسی\n٨٠. عەزیز ڕەئووف-نووسەر\n٨١. ریبوار ئەحمەد-ھەلسوراوی سیاسی\n٨٢. حەمەسەعید حەسەن/ نووسەر\n٨٣. مەریوان نەقشبەندی – نووسەر\n٨٤. روناک ئەحمەد- چالاکوانی مافەکانی ژنان\n٨٥. دانا ئەسعەد-رۆژنامەنوس\n٨٦. ھەڵمەت گۆڕان – رۆژنامەنووس\n٨٧. گروپی ھاواری خەڵک -سیدسادق\n٨٨. سەرکۆ ئازاد- جیگری سەرنووسەری رۆژنامەی گەشەپێدان\n٨٩. ھێرش رەش …شاعیر\n٩٠. ئومید حەمە عەلی -خوینکاری فەلسەفە-روسیا\n٩١. د. ھێرش رەسوڵ – رۆژنامەنوس‌و ئەکادیمیست\n٩٢. سیروان عەبدول-نووسەر-نەرویج\n٩٣. ڕۆزاا حسین – نووسەر\n٩٤. سۆران حسێن / رۆژنامەنووس و بەڕێوەبەری ماڵپەڕی ھەواڵی گەرمیان ئینفۆ\n٩٥. چۆمان عو سمان /رۆژنامەنوس/ھەلەبجە\n٩٦. شوان حەمە- رۆژنامەنووس/ئۆسلۆ\n٩٧. بورھان فتاح-پسپۆر لەبواری پەنابەران/بەریتانیا\n٩٨. ھۆشەنگ سەروچاوەیی- رۆژنامەنووس و چالاکوانی مەدەنی\n٩٩. چالاک محەمەد عەبدولرەحمان – چالاکوانی سیاسی/سوێد\n١٠٠. ئەمجەد ڕەووف- حلاق\n١٠١. شوان رەئوف – چالاکوانی کۆمەڵی مەدەنی\n١٠٢. بریار نامق- میدیاکار\n١٠٣. ھەڵوێست عەبدوڵڵا کەریم- چالاکوانی کۆمەڵگەی مەدەنی\n١٠٤. کامران عزیز\n١٠٥. یوسف منتک-نووسەرو رۆژنامە نووس-ئەڵمانیا\n١٠٦. فەرەیدون عارف/ خوێندکار- ھندستان\n١٠٧. ئاراس ھادی-چالاکی مافەکانی گەنجان\n١٠٨. نوری کەریم – وەرگێڕ\n١٠٩. ھەرێم کەریم – کوردستان ترایبون\n١١٠. جەمال عوسمان- مامۆستا-لەندەن\n١١١. عبدالکریم ھەڵەدنی- ڕۆژنامەنووس\n١١٢. ئەحمەد عەلی\_ سکرتێری فیدراسیۆنی سەراسەری پەنابەرانی عێراقی لە سویسرا\n١١٣. سەلام عەبدولکە ریم – مامۆستای زانکۆ و قوتابی دکتۆرا\n١١٤. ھەڤاڵ محمد علی -رۆژنامەنووس\n١١٥. نەھرو ئیبراھیم -ماموستاو رۆژنامەنوس\n١١٦. یاسین حسەینی -شاعیر و نووسەر\n١١٧. مجید دڵنیا- نووسەر\n١١٨. خالد عمر سدیق /چالاکوانی مەدەنی /ئەندامی رێکخراوی – تۆڕی بەرگری لە ماف و ئازادیییەکانی خەڵک\n١١٩. عەفان ئەحمەد عزیز – رۆژنامەنووس\n١٢٠. جەمال شەریف-نووسەر-فینلاند\n١٢١. جیھاد باڵەک – توێژەر\n١٢٢. عومەر محمد- سەرنووسەری ساڵنامەی ئەنفالستان\n١٢٣. گۆران جافر- دکتۆری دەرمانسازی\n١٢٤. عباس ساڵح – مامۆستا\n١٢٥. تەھا مەعروف -نووسەر\n١٢٦. ئارام بوگدی-ڕوناکبیر\n١٢٧. خەبات لاوباخ ، ئەڵمانیا / بەرلین ، نووسەر\n١٢٨. گوڵزار علی -ھەلسوراوی بزوتنەوەی ژنان،وە نوینەری ریکخراوی ئازادیی ژن لە عیراق / دانمارک\n١٢٩. سیروان رەوف- لەندەن ، راگەیاندکار\n١٣٠. بەندی عەلی – نووسەر\n١٣١. بەڵێن جمال-ئەندازیار – فینلاند\n١٣٢. ڕزگار عەبدوڵڵا / سەرنووسەری گۆڤاری ژیار\n١٣٣. بڕوا عەلادین-نووسەر و وەرگێڕ\n١٣٤. سەڵاح شوان- ئەدیب نووسەر\n١٣٥. دیلان بابان – مامۆستا- ستۆکھۆلم\n١٣٦. ئارام حەمە فەرەج ئەحمەد – ئەندازیار\n١٣٧. عومەر عەبدوڵا کەریم / ئەندازیار\n١٣٨. نیاز کەرکوکی / ئەمەریکا / چالاکی بواری مافی مروڤ\n١٣٩. عامر سابیر – ھەڵسوڕاوی سیاسی\n١٤٠. ئیدریس حاجی سەعید…. رۆژنامەنوس … فینلاند\n١٤١. ئومید بشدەری – رۆژنامەنووس\n١٤٢. ڕوناک حەمە -ڕۆشنبیر\n١٤٣. محمد ھاشم\n١٤٤. علی دەروێش – ھونەرمەند و شیوەکار\n١٤٥. ئاراس ڕەشید چالاکوانی سیاسی\n١٤٦. مریەم عبدالرحمن چالاکوانی ژنان\n١٤٧. زۆزک چۆمانی- ڕۆژنامەوان‌و چالاکوانی ڕێکخراوە مەدەنیەکان لەگەڵ ماڵپەڕی فەرمی چۆمان\n١٤٨. عەلی مەحمود محەمەد – نووسەرو چالاکوان -ھەولێر\n١٤٩. دلاوەر مونزیر- ھەڵسوڕاوی سیاسی\n١٥٠. ئاڵا فرج – ڕێکخراوی ژنانی عێراق -فینلاند\n١٥١. سروە فریق- ڕێکخراوی ژنانی عێراق -فینلاند\n١٥٢. تاھر عیسی – فینلاند\n١٥٣. شەھلا ڕۆستەم – ڕێکخراوی ژنانی عێراق -فینلاند\n١٥٤. لاوژە جواد- چالاکەوانی سیاسی\n١٥٥. جلیل رزایی. چالاکەوانی سیاسی\n١٥٦. فەلاح مۆردەخان شاکەرەم – پارێزەر و چالاکی کۆمەڵی مەدەنی\n١٥٧. سعاد ئەورەحمان شەریف – توێژەری کۆمەڵایەتی\n١٥٨. تۆماس ڤۆندەر ئۆستین – بەڕێوەبەری ڕێکخراوی وادی (WADI)\n١٥٩. ڕێباز حمید مێگفی- پارێزەر\n١٦٠. ئەنوەر عزیزی – رۆژنامەنووس\n١٦١. گۆران دوکانی – رۆژنامەنووس\n١٦٢. بەکر حسەین / ئەندازیار / لە سوێد\n١٦٣. ئەڤین عزیز/ نووسەرو رۆژنامەنوس\n١٦٤. ڕێبوار ڕەزا چوچانی – رۆژنامەنووس\n١٦٥. ڕەحمان غەریب – بەڕێوەبەری سەنتری میترۆ\n١٦٦. ئاوات عەلی – رۆژنامەنووس\n١٦٧. سالار ئەکرەم – بێکار\n١٦٨. ئارام جەلال نووسەر و لێکۆڵەری ئاینی\n١٦٩. فەرمان عەلی ێابر (فەرمان خێڵانی )رۆژنامەنووس و توێژەری دەرونی – بەلجیکا\n١٧٠. نەسیرین عبدللە -فینلاند\n١٧١. میھرەبان علی -فینلاند\n١٧٢. ئەحمەد مەجید بەرپرسی نوسینکەی باشوریڕێکخراویچاودیری کوردو ساید (جاک)\n١٧٣. شوکاک عەبدولستار – چالاکی سیاسی\n١٧٤. نەوزاد بابان – چالاکی سیاسی\n١٧٥. شوان عوسمان – نووسەر / ھۆلەندا\n١٧٦. دڵشاد ھەرتەلی – ڕۆژنامەنووس / ھەولێر\n١٧٧. مەریون جەلال – میوسسیۆن\n١٧٨. عومەر خەتات – ھەلسوراوی سۆسیالیست\n١٧٩. دلیر محمد شریف- پاریزەرو رۆژنامەنوس\n١٨٠. سەڵاح فەتحوڵا – ھونەرمەندی شێوەکار\n١٨١. ھەردی محەمەد – خوێندکار / لەندەن\n١٨٢. ڕەنج ھەژار – ئەندازیار و نووسەر\n١٨٣. داستان ئاسۆ – ڕۆژنامەنووس\n١٨٤. ناھید موکری – چالاکی مافی مرۆڤ و چالاکی بوواری ژنان / سوێد/ئۆپسالا\n١٨٥. نادیە مەحموود – چالاکی سیاسی\n١٨٦. ڕوناک عوسمان- مامۆستای ھونەر و چالاکوانی بواری ژنان\n١٨٧. ئاسۆ دارا\n١٨٨. شەریف کەشکۆل\n١٨٩. جمال محسن -ھەلسوراوی سیاسی\n١٩٠. سەردار حەمە ڕەش – ھونەرمەند / ئەڵمانیا\n١٩١. عبدالرحمن رسول / نووسەر و رۆژنامەنووس/رانیە/کوردستان\n١٩٢. شەھاب مەنمی – ئارکیولۆجیست- سوێد\n١٩٣. بەختیار نادر – ھەڵسوڕاوی سیاسی\n١٩٤. ھیوا جمیل – کەنەدا\n١٩٥. گوڵزار رفیق – کەنەدا\n١٩٦. فەرمان مەلا حەسەن ( فەرمان چۆمانی ) – ڕۆژنامەنووس\n١٩٧. عوسمان مەلا. نووسەر و ھەلسوراوی سیاسی لە نەرویج\n١٩٨. عەتا قەرەداخی – نووسەرو رەخنەگر\n١٩٩. نیزامشەبیب -روزنامەنوس\n٢٠٠. وشیارعبدالعزیز- نووسەرورۆژنامەنوس\n٢٠١. دلیرکەریم- روژنامەنوس\n٢٠٢. ئەنوەر نوری – ھەڵسوراوی سیاسی\n٢٠٣. کاژاو جمال – ڕۆژنامە نووس – ھاوڵاتی\n٢٠٤. فەرەیدون حەمەڕەشید نووسەر سویسرا\n٢٠٥. بڕوا بەرزنجی – ڕۆژنامە نووس\n٢٠٦. پێشەوا محمد – ڕۆژنامە نووس\n٢٠٧. پێشەوا فتاح – ڕۆژنامە نووس و وەرگێڕی ئەڵمانی\n٢٠٨. ئامانج کەریم – ڕۆژنامە نووس\n٢٠٩. عدنان ھونەروەر – ڕۆژنامە نووس و وەڕگێڕ\n٢١٠. جمال ێالح – چالاکوانی سیاسی\n٢١١. رەمەزان سابیر – چالاکوانی سیاسی\n٢١٢. ھاوری کە ریم- کارمە ندی تە ندروستی و دژ ی ھە موو ئاینێکی بە زۆر سە پێنراو/نەمسا\n٢١٣. یوسف خە لیل / سلیمانی / نووسەر و رۆژنامە نووس\n٢١٤. ھەورامان علی – ماستەر لەبورای پەیوەندیە نێودەوڵەتیەکان – بەریتانیا\n٢١٥. ھیمن مامەند ، رۆژنامەنووس\n٢١٦. ئیسماعیل حەمەئەمین -نووسەر\n٢١٧. یاد کمال رشید/بەڕیوبەری تەکنیکی\n٢١٨. دڵشاد حەمە – نووسەر و مامۆستای زانکۆ\n٢١٩. ئیسماعیل ھەورامی/توێژەری کۆمەڵایەتی\n٢٢٠. ھێمن ساڵح – نووسەر و توێژەری کۆمەڵایەتی\n٢٢١. دەرسیم دیبەگەیی /دانمارک / نووسەر\n٢٢٢. کۆمەڵەی سکۆنەکورد لە مالمۆ/ سوێد\n٢٢٣. تاھیر حاجی حەسەن- نووسەر\n٢٢٤. تانیا سالح حسین\n٢٢٥. وەستا حسین ێالح -رێکخراوی بیناسازی\n٢٢٦. شاخەوان ناێیح-چالاکەوان لە مافەکانی گەنجان\n٢٢٧. جەمال شێخ جمال -فەرمانبەر\n٢٢٨. گۆفار جەمال -توێژەری کۆمەلایەتی\n٢٢٩. بەھادین حەمەامین -کاسب\n٢٣٠. مونیر جەبار- ھەلسوراوی سیاسی\n٢٣١. محمد عبدللە -ھەلسوراوی سیاسی\n٢٣٢. رێبوار عوسمان -کارمەند\n٢٣٣. ئاوات محمد -کرێکار\n٢٣٤. روناک جەمیل- کریکار\n٢٣٥. رێبوار احمد امین-چالاکەوانی سیاسی\n٢٣٦. عەباس ڕۆستەم\n٢٣٧. جەلال عەبدوڵا\n٢٣٨. فایە ق سە عید -پە روە ردە ناس -سوێد\n٢٣٩. نەوزاد فەھاد -مامۆستاو ڕۆژنامەنووس\n٢٤٠. ناسک قادر – توێژەری کۆمەڵناسی سیاسی\n٢٤١. فاروق ڕەفیق – توێژەری بواری فەلسەفە\n٢٤٢. پشکۆ نەجمەدین – نووسەر\n٢٤٣. خالد عزیز\n٢٤٤. ئەحمەد فاتح – پارێزەر و نووسەر\n٢٤٥. فرھاد کاکەخاس -چالاکوانی سیاسی\n٢٤٦. ئاسۆ ھاشم -پارێزەر و رۆژنامەنووس\n٢٤٧. ئارام رەفعەت- خوێندکاری دکتۆرا/ئوسترالیا\n٢٤٨. نەجیبە محمود – چالاکوانی مافەکانی ژنان\n٢٤٩. قوبادی جلیل زادە – شاعیر\n٢٥٠. نالیا ئیبراھیم – چالاکوانی سیاسی – سوێد\n٢٥١. بەکر حەمەد – چالاکی سیاسی\n٢٥٢. مامۆستا تاھیر محمدبەگ\n٢٥٣. شەھلا حسین – نەرویج\n٢٥٤. ڕۆژ عەزیز – چالاکی سیاسی\n٢٥٥. سەردار حەمە ڕەش ؛ ھونەرمەند – فەرەنسا\n٢٥٦. فریاد ھیرانی نووسەر و رۆژنامەنووس ھەولێر\n٢٥٨. نزار ڕزگار – سلیمانی\n٢٥٩. بەختیار سعید – رۆژنامەنووس / ھەولێر\n٢٦٠. داناسلێمان / نووسەرورۆژنامەنوس/ سایتینووسەر/ سلێمانی\n٢٦١. زاناھیجرانی/نووسەرورۆژنامەنوس / سایتینووسەر/ئەڵمانیا\n٢٦٢. ھێمن کەریم – شاعیر\n٢٦٣. سالار جاف\n٢٦٤. شێرزاد حسن – نووسەر\n٢٦٥. ئارام ھەورامی -سوێد\n٢٦٦. فەرھاد مارف- یاسا ناس\n٢٦٧. فەرەیدون کونجرینی\n٢٦٨. مەلا ئاریان-ڕۆژنامەنووس\n٢٦٩. فتاح زاخۆیی -سیاسی و رۆشنبیر\n٢٧٠. عیماد عەلی – نووسەر\n٢٧١. ڕبراھیم حمدڕمین … رۆژنامەنووس\n٢٧٢. د. شێرکۆ کرمانج – توێژەری پۆست دکتۆرا لە زنکۆی ساوس ئوسترالیا\n٢٧٣. ئەحمەد شێخ بزێنی- ڕاگەیاندکار\n٢٧٤. سەروەر کەریم – نووسەر و رۆژنامەنووس – ھۆلەندا\n٢٧٥. عێمت محمد بدل – نڤیسەر-دھوک\n٢٧٦. دڵشاد سعید\n٢٧٧. کارزان علی – مامۆستایIT\n٢٧٨. جەزا عەبدول واحید\n٢٧٩. شیلان موحەمەد ئەمین\n٢٨٠. بەختیار فەرەیدوون – ڕۆژنامەنووس /پینجوین\n٢٨١. میھرەبان سەلام – فۆتۆ جۆرنالیست / ھەڵەبجەی شەھید\n٢٨٢. دڵشاد حافیز – چالاکوانی سیاسی / لەندەن\n٢٨٣. دلدارموراد – شارەزایێساخلەمیاجڤاکی/ ماموستایێزانکویادھوک\n٢٨٤. عوسمان ئەحمەد – ھەڵسوراوی سیاسی\n٢٨٥. لوقمان حەمە\n٢٨٦. سەیوان ئەمین / لەندەن\n٢٨٧. رەزا مەنوچەھری\n٢٨٨. سورمە حمید -لەندەن\n٢٨٩. سمیرە ئەحمەد – لەندەن\n٢٩٠. ئارام جمال – چالاکوانی کۆمەڵی مەدەنی\n٢٩١. ڤیان مەریوانی – مامۆستای فێرگەی کانی -ھانۆڤەر – ئەڵمانیا\n٢٩٢. گۆران علی/سوێد\n٢٩٣. خالد حاجی – ھەڵسوڕاوی سیاسی\n٢٩٤. مزەفەر محمدی – ھەڵسوڕاوی سیاسی\n٢٩٥. ئیبراھیم حسین – ھەڵسوڕاوی سیاسی\n٢٩٦. دڵشاد عەلی – ئەڵمانیا\n٢٩٧. سازان عەلی – سوێد\n٢٩٩. سەعید ئەحمەد – ھەڵسوراوی سیاسی\n٣٠٠. ھێمن مەلازادە -رۆژنامەنووس\n٣٠١. جمال ئەیوب – ھەڵسوراوی سیاسی\n٣٠٢. نەوزاد غریب – کاسب\n٣٠٣. دیارە ڕەش رۆِژنامەنوس\n٣٠٤. جەزا عەبدول واحید\n٣٠٥. شیلان موحەمەد ئەمین\n٣٠٦. شاھیر ڕەفیق\n٣٠٧. سەیران عومەر شەریف\n٣٠٨. دیارە ڕەش رۆِژنامەنوس\n٣٠٩. محەمەد وەسمان عەزیز – نووسەر و رۆژنامەنووس -سەرنووسەری گۆڤاری ھەرێمی کوردستان\n٣١٠. جەزا حەمە ساڵح – سەرۆکی کۆمەلەی کۆمەلناسان و دەروونناسان و – تویژەری کۆمەلایەتی/کوردستان\n٣١١. پەخشان محەمەد کاکە\n٣١٢. ڕێسان فائق\n٣١٣. ئاری جەمشید\n٣١٤. ناسک جەمشید\n٣١٥. ڕەوەند جەمشید\n٣١٦. سوھام عەلی – دەزگای ڕاگەیاندنی ھاوپشتی\n٣١٧. یاد موحەمەد – ئەندازیاری شارستانی\n٣١٨. خالید ڕەزا – ھۆڵەندە\n٣١٩. حەمە ڕەشید ھەرەس – نووسەر و شانۆکار\n٣٢٠. رەوەز ھەڵکەوت – چالاکوانی کۆمەڵگەی مەدەنی\n٣٢١. ئاوارە حەمید – رۆژنامەنووس\n٣٢٢. شوان ڕەئووف – جالاکی کۆمەلگەی مەدەنی\n٣٢٣. ھێمن حەمە کەریم – خوێندکاری دکتۆرا / ئینگلتەرا\n٣٢٤. کامیل ئەحمەد – جالاکوانی سیاسی\n٣٢٥. ھیوا حەمە ئەمین – پزیشک و خوێندکاری دکتۆرا / ئینگلتەرا\n٣٢٦. ھاوژین عەلی کرێکار\n٣٢٧. عەفان ئەحمەد – ڕۆژنامەنووس / ھەولێر\n٣٢٨. ھەڵمەت ھوشیار – میدیا کار\n٣٢٩. کرمانج ھاریکی – نووسەر و شاعیر\n٣٣٠. کاردینای سپی – شاعیر و ئەکتەر\n٣٣١. ھادی ڕەحمان – ڕۆژنامەنووس / رادیۆی نەوا\n٣٣٢. چیمەن محەمەد رەشید – نووسەر\n٣٣٣. ڕۆژ ئەحمەد – رۆژنامەنووس / بەریتانیا\n٣٣٤. ھاوڕێ حەیدەر حەمە کەریم – نوینەری پێشمەرگە دێرینەکان لقی ھەندەران / نەمسا\n٣٣٥. گۆران جافر – دکتۆری سەیدەلانی\n٣٣٦. خدر حەسەن نەژاد – چالاکی کۆمەڵگەی مەدەنی / نەرویج\n٣٣٧. شێرزاد عەبدوڵا قۆریتانی – ڕۆژنامەنووس\n٣٣٨. مەریوان زەندی – ڕۆژنامەنووس / ھەڵسوراوی سیاسی\n٣٣٩. شۆرش حەوێز حەسەن – ئەندازیار\n٣٤٠. سورمە حەمید – جالاکی سیاسی\n٣٤١. ئەحمەد کەیفی – قوتابی\n٣٤٢. دڵشاد مەجید نووسەرورۆژنامەنووس/سوێد\n٣٤٣. ئاری محەمەد مەحمود\n٣٤٤. ڕزگار شێخە ڕاگەیاندنکار\n٣٤٥. کەمال وەیس /کرێکار: ئەڵمانیا\n٣٤٦. بابان حەمە نووسەر\n٣٤٧. ئەکرەم عەبدوڵا\n٣٤٨. سەلام عبدللە -نووسەر – خانەقی\n٣٤٩. شەماڵ عادل سەلیم-نووسەر و شێوەکار- دانمارک\n٣٥٠. نوری بەشیر – جالاکی سیاسی\n٣٥١. سامان سالار پینجوینی – بەیوەبەری پرۆژەکان / ریکخراوی میدیای سەربەخۆ لە کوردستان /سلیمانی\n٣٥٢. سەعید مستەفا – ئەمەریکا\n٣٥٣. رامان عوسمان ڕۆژنامەنووس\n٣٥٤. ئەحمەد مەجید – بەرپرسی نوسینگەی باشوری ڕێکخراوی چاودێری کوردستان ( چاک )\n٣٥٥. شیرزاد فاتیح – بەرپرسی سەنتەری منداڵان\n٣٥٦. حەمە رێناس – ھونەرمەند و کاریکاتۆریست\n٣٥٧. باکۆ ڕووسی – کاسب\n٣٥٨. تالیب عەبدولا – ھەڵسوراسی سیاسی\n٣٥٩. سۆزان عابدولا – کریکاری بەرگدروو\n٣٦٠. سازان عەبدولا – فەرمانبەر\n٣٦١. گوڵزار حەمە – ژنی ماڵ\n٣٦٢. ئومێد محەمەد – خوێندکار\n٣٦٣. سەلاح عەبدولا – شۆفێر\n٣٦٤. رووپاک محەمەد – خوێندکار\n٣٦٥. رووخۆش محەمەد – ژنی ماڵ\n٣٦٦. دەریا محەمەد – خویندکار\n٣٦٧. سەلام محەمەد – کریکار\n٣٦٨. جەلال ئەحمەد – کریکار\n٣٦٩. بەدریە قادر – کریکار\n٣٧٠. سەرگوڵ قادر – فەرمانبەر\n٣٧١. شیلان قادر – فەرمانبەر\n٣٧٢. چیمەن محەمەد – ژنی ماڵ\n٣٧٣. سروە قادر – ژنی ماڵ\n٣٧٤. سەیران محەمەد – خویندکار\n٣٧٦. سەوسەن سەلیم -بەڕێوەبەری ڕێکخراوی ژنانی کوردو خۆرھەڵاتی\n٣٧٧. حاجی ئەنوەر- چالاکوانی مەدەنی\n٣٧٨. ڕامان عوسمان -رۆژنامەنووس\n٣٧٩. سەعید مستەفا- ئەمەریکا\n٣٨٠. مەریوان ووریا قانع – نووسەر و ڕووناکبیر\n٣٨١. ھادی ڕەحمان – ڕادیۆی نەوا\n٣٨٢. ڕێبوار سەعید – شێوەکار\n٣٨٣. سەلام عەبدوڵا – نووسەر\n٣٨٤. نیاز عەبدولا – رۆژنامەنووس\n٣٨٥. مەحمود عوسمان – نووسەر\n٣٨٦. شوان محەمەد – رۆژنامەنووس\n٣٨٧. فەرەیدوب عارف – نووسەر\n٣٨٨. شاخەوان برایم عەبدووڵا – نووسەر\n٣٨٩. نەبەز محەمەد -نووسەر و رۆژنامەنوس\n٣٩٠. تارا میلاندەر- ستایلیست – یوتۆبۆری /سوێد\n٣٩١. فوئادی مەجید میسری – نووسەر و ڕووناکبیر\n٣٩٢. ئەنوەر حسین – سکرتیری لیژنەی داکۆکی لەرۆژنامەنووسان لە سەندیکای رۆژنامەنووسانی کوردستان\n٣٩٣. شێرکۆ جبار – رۆژنامەنووس و توێژەری ڕاگەیاندن- قاھیرە-میسر\n٣٩٤. کاوە کریم – سەرنووسەری بڵاوکراوەی تچامن\n٣٩٥. شەمال عادل سەلیم / دانیمارک\n٣٩٦. توانا تەوێڵەیی – کەلتوری کۆمەڵایەتی- ھۆڵەندا\n٣٩٧. نەھرۆ/ نەرویج\n٣٩٨. ئامانج سادق\n٣٩٩. حەمە رەشید ھەرەس – نووسەر\n٤٠٠. ھیمن زاھیر ئەحمەد – جالاکی کۆمەڵگەی مەدەنی\n٤٠١. عبداللە محمود- نووسەر و ھەڵسوڕاوی سیاسی\n٤٠٢. نەجیبە محمود – چالاکوانی مافەکانی ژنان\n٤٠٣. د.چۆمان ھەردی – لێکۆڵەرەوە لە بواری ژنان\n٤٠٤. چۆلی ئەسعەد – رۆژنامەنووس\n٤٠٥. علی مولود- چالاکی سیاسی\n٤٠٦. یاسین لەتیف – نووسەر و وەرگێڕ / کەلار\n٤٠٧. حەسەن حسین، نووسەر، سلێمانی\n٤٠٨. حەسەن مارف عارف – ھەڵسوڕاوی سیاسی\n٤٠٩. چیمەن حەمەڕەفیق – ھەڵسوڕاوی بواری یەکسانی ژنان\n٤١٠. میدیا حسن -کارمەند -دانیمارک\n٤١١. سۆنیا حسن-خوێندکار-دانیمارک\n٤١٢. لارس مەسن -تەکنیک کار-دانیمارک\n٤١٣. ڕەوەند بارزان – بەرپرسی گشتی بزوتنەوەی لاوانی ١٧ ی شوبات\n٤١٤. ڕێبوار سەعید چالاکی سیاسی نەرویج\n٤١٥. ئیبراھیم حسین -نووسەر و ھەڵسوراوی سیاسی\n٤١٦. باران حسێن- چیرۆکنوس ، سوێد\n٤١٧. پێشڕەو حەسەن -ئەڵمانیا\n٤١٨. بابان عوسمان- سوێد\n٤١٩. توانا عەلی کرێکار -سویسرا\n٤٢٠. شەھلا حسێن -سوێد\n٤٢١. عومەر ئەمین -نەرویج\n٤٢٢. فواد عەزیز -چالاکی سیاسی -سویسرا\n٤٢٣. سەلاح فەتحوڵا -شێوەکار -فینلاند\n٤٢٤. زارا حەسەن -مامۆستا کەلار\n٤٢٥. سەباح مەحمود -ھونەرمەندی شێوەکار بەریتانیا\n٤٢٦. ناڵە حەسەن- شاعیر کەنەدا\n٤٢٧. کامران حسێن- ھەڵسوڕای سیاسی کەنەدا\n٤٢٨. محەمەد حەسەن -دەرھێنەری شانۆیی کەلار\n٤٢٩. کاوە رحیم – کارمەند\n٤٣٠. بھاءالدین محمود- ماموستا\n٤٣١. ھیوا ێدیق. فەرمانبەر\n٤٣٢. رەمەزان ێابر. ھەلسوراوی سیاسی\n٤٣٣. شاباز محمود. ھەلسوراوی سیاسی\n٤٣٤. وەستا مەھدی رەسول. ھەلسوراوی کریکاری\n٤٣٥. عیرفان کریم. ھەلسوراوی سیاسی\n٤٣٦. ئاکو جلال. کریکار\n٤٣٧. مستەفا عەزیز ، مامۆستا ،کەلار\n٤٣٨. ستاری چیمەنتۆ ، ھەڵسوڕاوی سیاسی ،ئەڵمانیا\n٤٣٩. سەعید مەستەفا کەنەدا\n٤٤٠. شەھلا لەتیف کەنەدا\n٤٤١. سەردار حامید ،ھەڵسوڕاوی سیاسی ،سویسرا\n٤٤٢. مستەفا باھیر ، ھەڵسوڕاوی سیاسی ،فینلاندا\n٤٤٣. گوڵاڵە مەعروف فینلاندا\n٤٤٤. عادل ساڵەح فینلاندا\n٤٤٥. عامر ڕەسوڵ ، ھەڵسوڕاوی سیاسی ،نەرویج\n٤٤٦. ھیوا ناسیح ، سەرپەرشتیاری ڕێکخراوی چاودێری کوردۆساید چاک\n٤٤٧. ئەنوەر برزو – کتێب فرۆش\n٤٤٨. ڕەووف بێگەرد – نووسەر\n٤٤٩. دڵشاد خۆشناو – وەرگێر\n٤٥٠. دڵشاد کوێستانی – ھونەرمەند\n٤٥١. میدیا ڕەووف بێگەرد – ھونەرمەند\n٤٥٢. مەریەم ھەلەبجەیی – نووسەر و وەرگێڕ لەفارسیەوە لە بواری ئیسلامیەت\n٤٥٣. دانا ئەحمەد – نووسەر لە دەزگای سەردەم\n٤٥٤. گۆران بابا علی – چیرۆکنوس\n٤٥٥. عدنان عوسمان – سینەماکار\n٤٥٦. حەسەن عەلی – سینەماکار\n٤٥٧. وەلید مەعروف – ھونەرمەند\n٤٥٨. مەریوان ھەلەبجەیی – وەرگێڕ\n٤٥٩. بڕوا بەرزنجی – نووسەر\n٤٦٠. پێشەوا محمد – نووسەر\n٤٦١. کەژال عەلی – ھونەرمەند\n٤٦٢. سوھام علی – ھۆلەندە\n٤٦٣. بلند سعید – کۆلن – ئەڵمانیا\n٤٦٤. ئیبراھیم محمد – حیزبی کۆمۆنیستی کرێکاری عێراق\n٤٦٥. عەباس ساڵح -مامۆستا – کەلار\n٤٦٦. سەروەت حامید – چالاکی بواری پەنابەری\n٤٦٧. کەمال میرزا – جالاکی سیاسی\n٤٦٨. ھاوڕێ سەنگاو – کەسایەتی سیاسی\n٤٦٩. عومەر چاوشین – رۆژنامەنووس\n٤٧٠. بە یان مانی – ماموستای شیوە کاری زانکو\n٤٧١. میران شە وکە ت – مێوری سینە ما\n٤٧٢. باوە رمحمود قادر – سە ربە رشتیاری پەیمانگای کوردستان\n٤٧٣. زاھیرێدیق – شیوە کار\n٤٧٤. رزگار عبدللە محمد – شوفیر\n٤٧٥. جبارعوسمان – نوسە ر\n٤٧٦. ئارام کریم رسول – روشنبیرو ھونە رمەند\n٤٧٧. جەبارمستەفا – جالاکی سیاسی\n٤٧٨. رەوف عەبدورەحمان – جالاکی سیاسی\n٤٧٩. سعدعبداللە – جالاکی سیاسی\n٤٨٠. عدنان کەریم – جالاکی سیاسی\n٤٨١. چیمەن عارف – جالاکی بواری مافەکانی ژنان\n٤٨٢. عەباس ساڵەح -مامۆستا کەلار\n٤٨٣. جەمال ئەیوەب – چالاکی سیاسی – سوێد\n٤٨٤. سەروەت حامید – چالاکی بواری پەنابەری\n٤٨٥. ئەکرەم عبدوڵا – نەرویج\n٤٨٦. سەرکۆموحەمەد – فەرمانبەر- سلێمانی\n٤٨٧. عزیز شەریف – ئەڵمانیا\n٤٨٨. جوتیار ڕانیە یی -سویسرا\n٤٨٩. تەحسین کەریم – سویسرا\n٤٩٠. بەھادین ئەحمەد – سوێد\n٤٩١. کاڵێ کەریم – کرێکار – سویسرا\n٤٩٢. فواد ئاقا بەگزادە، دەلاک، دانیمارک\n٤٩٣. تارا تۆفیق – سەنتەری نینا بۆ داکۆکی لە مافەکانی ژنان-سوێد\n٤٩٤. شیرین عەلی – ئوسترالیا\n٤٩٥. جرۆ سەمەد – ئوسترالیا\n٤٩٦. مـاردین جەبار – ئوسترالیا\n٤٩٧. زاریا جەبار – ئوسترالیا\n٤٩٨. زەینەب ڕەحیم – ھەڵسوراوی سیاسی\n٤٩٩. خونچە خاس\n٥٠٠. غادەم موحەمەدی – دەرجووی بەشی کۆمەلایەتی لە نەرویج\n٥٠١. غەفور سالحزادە – کاسبکار\n٥٠٢. موحەمەد موحەمەدی – خانەنشین – نەرویج\n٥٠٣. فاروق سلیمان نووسەرو وەرگیر\n٥٠٤. حەمە رەسول.قوتابی پەیمانگەی ئای تی\n٥٠٥. حەسەن عوبید -کریکار- ئوسترالیا\n٥٠٦. ئەنوەرە سوور – کرێکار- ئوسترالیا\n٥٠٧. سارا موکری ، نووسەر\n٥٠٨. نادر عەبدولحەمید کەسایەتی سیاسی ، دانیمارک\n٥٠٩. ڕزگار ساڵەح بەپرسی فیدراسیۆنی پەنابەران لە ھۆڵەندا\n٥١٠. سیروان مستەفا محەمەد – ئەندازیاری نەوت\n٥١١. محەمەد حسێن – مامۆستای زانکۆ\n٥١٢. فەرھاد رەحمان – ئەفسەر لە سوپا\n٥١٣. ئەحمەد محەمەد – ئەندازیار\n٥١٤. ئەبوبەکر لەتیف – مامۆستا\n٥١٥. عەبدول خالق محەمەد شەریف – ئەندازیاری نەوت\n٥١٦. ماھر حەمید – ئەندازیاری نەوت\n٥١٧. غالب عوسمان\n٥١٨. حەکیم حسێن – ئەندازیاری نەوت\n٥١٩. شەرمین جەوھەر سەعدون\n٥٢٠. ژوان شێرکۆ – پاریزەر\n٥٢١. سامی سڵێمان – خاوەنی کتیبخانە\n٥٢٢. سالار رەشید – مامۆستا\n٥٢٣. ئازاد حەمە خان – مامۆستای زانکۆ\n٥٢٤. مەھدی عوسمان – ئەندازیاری نەوت\n٥٢٥. ژیلوان عەکیم – خویندکاری زانکۆ\n٥٢٦. کامەران عەبدوڵا ئەمین – بە ریوەبەری کۆمپانیا\n٥٢٧. مستەفا کامەران – خویندکاری زانکۆ\n٥٢٨. ئەحمەد عومەر – مامۆستا\n٥٢٩. محەمەد عومەر – ئەندازیاری نەوت\n٥٣٠. فەرەیدون فەتاح – ئەندازیاری نەوت\n٥٣١. سەعد مەحموود – مامۆستای زانکۆ\n٥٣٢. نەجم عەبدوڵا\n٥٣٣. ماردین محەمەد – فەرمانبەری نەوت\n٥٣٤. بینا وەھبی معەمەد – ئەندازیار\n٥٣٥. عەبدولعەزیز حسێن – ئەندازیار\n٥٣٦. بەناز وەھبی – مامۆستا\n٥٣٧. نەدا مستەفا\n٥٣٨. جەلال جەوھەر – ئەندازیار\n٥٣٩. سەلاح ئیراندوست – بەرپرسی سایتی ئیران تریبیۆن\n١. کۆمەڵەی سکۆنەکورد لە مالمۆ/ سوێد\n٢. گرووپی چەتری ئازادیی لە لەندەن\n٣. ریکخراوی سەردەشت عوسمان بۆ ئازادیی\n٤. سەنتەری نینا بۆ داڵدەدانی ژنان /سوێد\n٥. فدراسیۆنی سەراسەری پەنابەرانی عیراقی\n٦. ڕێکخراوی کرێکارانی بیناسازی لە کوردستان\n٧. سایتی مالمۆ کورد جڤاتا رەوشەنبیریا ئازاد ل بەرلین\n٨. خانەی ئازادیی لە ھۆڵەندا\n٩. ڕێکخراوی ئازادیی ژن لە عێراق – نوێنەرایەتی دەرەوە\n١٠. ناوەندی گەرمیان – یەکێتی گشتی قوتابیانی کوردستان\n١١. رێکخراوە ئێن جی ئۆکانی گەرمیان\n١٢. سەنتەری پارێزگاری لە مافەکانی منداڵان / سوێد\n١٣. حیزبی رزگاریی کوردستان\n١٤. حیزبی کۆمۆنیستی کرێکاری کوردستان- ڕیکخراوی دەرەوە\n١٥. سایتی ئەمڕۆ\n١٦. ریکخراوی ژنانی کورد وخۆرھەلاتی لە بەریتانیا\n١٧. فدراسیۆنی ڕێکخراوەکانی کۆمەڵگەی مەدەنی – کوردستان\n١٨. یەکێتی کۆمۆنیستەکان لە عێراق\n١٩. گروپی ١٧ شوبات – سوێد\n٢٠. سەنتەری میترۆ بۆ داکۆکیکردن لە رۆژنامەنووسان – کوردستان\n٢١. بزوتنەوەی لاوانی ١٧ ی شوبات\n٢٢. ماڵپەڕی پێنوسەکان\n٢٣. ڕێکخراوی چاودێری کوردۆساید \_ چاک\n٢٤. سایتی ئێران تربیۆن\nPrevious پاراستنی پیرۆزیه ئاینیه‌کان ده‌رفه‌ت ده‌بێت بۆ گه‌شه‌کردنی توندڕه‌ویی ئاینی\nNext کەمپینی بەرگرتن بەسنوردارکردنی ئازادی رادەربڕین دژایه‌تی خۆی له‌به‌رامبه‌ر بڕیارێكی داواکاری گشتی راده‌گه‌یه‌نێت\nڕیکلام بۆ “بەشودان“دەستدرێژی سێکسی بۆسەر منداڵان تاوانە، دەبێ قەدەغەبکرێ! بانگخوازێکی ئایینی بەناوی “عبدالواحد” پروپاگاندە بۆ …


هاوڕێیه‌كی دێرینی مام جه‌لال باسی مه‌جلیس‌و ژیانی كۆمه‌ڵایه‌تی‌و حه‌زو خولیاو قسه‌خۆشه‌كانی مام ده‌كات\nله دیمانه‌یه‌كی تایبه‌تدا "جه‌مالی حه‌كیم ئاغا، هاورێی دێرینی مام جه‌لال" باس له ژیانی تایبه‌تی‌و حه‌زو خولیاو لایه‌نی كۆمه‌ڵایه‌تی‌و مه‌جلیس و قسه‌خۆشه‌كانی مام جه‌لال ده‌كات، ئەم چاوپێکەوتنە لە سەرەتای نەخۆشکەوتنی مام جەلال لە رۆژنامەی (بەیان) بڵاوبووەتەوەو هاوكاری رۆژنامه‌نووس ـمان سه‌ڵاح سالار له‌گه‌ڵیدا سازیداوه..\nده‌قی چاوپێكه‌وتنه‌كه وه‌كو خۆی...\nتاڵه‌بانی حه‌زی له قبووڵی و ده‌نگی حه‌مه‌جه‌زا و دیلان و شیعری نالی بوو\nجه‌مالی حه‌كیم ئاغا: ژیانی تایبه‌تی مام جه‌لال بۆ (به‌یان) ده‌گێڕێته‌وه\nگفتوگۆ: سه‌ڵاح سالار\nله بارودۆخێكی ئاوادا كه مام جه‌لال نه‌خۆشه و به بێهۆشی و زۆر به ناڕه‌حه‌تی ڕه‌وانه‌ی وڵای ئه‌ڵمانیا كراوه بۆ چاره‌سه‌ر، به باشمان زانی له‌م ده‌رفه‌تدا قسه له‌سه‌ر ژیانی تایبه‌تی و كۆمه‌ڵایه‌تی تاڵه‌بانی بكه‌ین و له باسی سیاسه‌ت و نه‌خۆشییه‌كه‌ی دوور بكه‌وینه‌وه، بۆیه بیرمان كرده‌وه كه هاوڕێیه‌كی دێرین و نزیكی تاڵه‌بانی بدوێنین، هه‌ر بۆیه جه‌مالی حه‌كیم ئاغای زڕگوێزی كه سه‌ركرده‌یه‌كی كۆنی یه‌كێتی و هاوڕێیه‌كی دێرینی مام جه‌لال و ئێستاش به‌رپرسی مه‌كته‌بی یاریده‌ده‌رانی مام جه‌لاله، بۆ دیداره‌كه‌مان ده‌ستنیشان كرد.\nئه‌و به‌و ته‌مه‌نه 83 ساڵییه‌وه خه‌ریكی ده‌وامی خۆیه‌تی، له ژوورێك دانیشتبوو، ڕۆژنامه‌یه‌كی له به‌رده‌ست بوو، لاپه‌ڕه‌یه‌كی كردبووه‌وه كه باسی مام جه‌لالی تێدابوو، وێنه‌ی دوكاندارێكی به‌رگدروو به ناوی حسه‌ڕه‌شی خه‌یات، له ژووره‌كه‌ی هه‌ڵواسرابوو، وتی ئه‌وه قاره‌مانترین پیاوی كورده. چاویلكه‌كه‌ی داگرت و زۆر به گه‌رمی به‌خێرهێنانی كردم و وتی: من گوێم گرانه، ئێمه به تایه‌فه كه‌ڕین، كه چووینه ته‌مه‌نه‌وه كه‌ڕ ده‌بین، زاكیره‌شم ته‌واو نییه، ورد و به ده‌نگی به‌رز پرسیار بكه.\nبه‌یان: كه‌ی مام جه‌لالت ناسی؟\nجه‌مال حه‌كیم ئاغا: پاش دروستبوونی كۆماری كوردستان، نیشتمانپه‌روه‌ران جموجووڵیان خسته ناوه‌وه، پاش ئه‌وه‌ی كه كۆماره‌كه‌ش شكستی هێنا و له عێراق حكومه‌ت ده‌ستیكرد به گرتن و كوشتنی نیشتمانپه‌روه‌رانی كوردستانی عێراق، ئه‌وه‌بوو بڕیاری له‌سێداره‌دانی چوار ئه‌فسه‌ره‌كه ده‌رچوو، ئێمه‌ش گه‌نج بووین و هه‌وای كوردایه‌تی دابووی له كه‌لله‌مان، خه‌ڵكێكی زۆر چووینه به‌رده‌می ماڵی پارێزگاری ئه‌وكاته‌ی سلێمانی و داوای ئازادبوونی چوار ئه‌فسه‌ره‌كه‌مان ده‌كرد، كه ئه‌وان بڕیاریان دابوو بۆ به‌یانییه‌كه‌ی له‌سێداره‌یان بده‌ن، پارێزگار (موته‌سه‌ڕیف)ی ئه‌و كات هاته ده‌ره‌وه و وتی "من قسه‌كانتان ده‌گه‌یه‌نم به ده‌وڵه‌ت". به‌ڵام به‌یانی ئه‌و چوار قاره‌مانه‌یان له سێداره دابوو، ته‌رمی دوانیان كه محه‌مه‌د قودسی و مسته‌فا خۆشناو بوون، هێنایه‌وه بۆ سلێمانی، ئیتر خۆپیشاندانی توند له سلێمانی ده‌ستیپێكرد، باشم له بیره حه‌مه‌ساڵح دیلانی شاعیر له پێشه‌وه شیعری ده‌خوێنده‌وه و ئێمه‌ش بۆمان ده‌سه‌نده‌وه، ئه‌م شیعره‌ی به گۆرانی ده‌وته‌وه:\nڕۆژی گریان و ماته‌مه، عاله‌م دڵی پڕ له غه‌مه، ڕووی ئاسمان هه‌ور و ته‌مه، بۆ جوانه‌مه‌رگانی وه‌ته‌ن. وه‌ته‌ن ده‌روونی له‌ت له‌ته، گیراوی داوی نه‌گبه‌ته، خه‌و خۆراكی میحنه‌ته.\nئابه‌م شێوه‌یه دیلان گۆرانییه‌كه‌ی ده‌وت و ئێمه‌ش ده‌مانوته‌وه, له كۆیه‌ش خۆپیشاندان كرابوو، مام جه‌لال وتاری توندی خوێندبووه‌وه، له‌و كاته‌وه ناوی مام جه‌لالم بیست، به‌ڵام هێشتا نه‌بووبووین به هاوڕێ، ته‌نیا ده‌مانبیست كه گه‌نجێكی چالاكی به قابیلیه‌تی نیشتمانپه‌روه‌ره، زۆر نه‌به‌رد و ئازایه.\nئیتر پاش ئه‌وه‌ی كه پارتی شۆڕشی ڕاگه‌یاند، مام جه‌لالیش ئه‌وكاته كه‌سێكی ده‌ركه‌وتووبوو، له‌وكاته‌دا من داوای بوون به ئه‌ندامێتییم له پارتی كردبوو، ئه‌وانیش وه‌ریانگرتبووم، هاوڕێكانم حیلمی عه‌لی شه‌ریف بوو كه ئه‌ندامی سه‌ركردایه‌تی پارتی بوو، خاڵه شه‌هاب بوو، نووری ئه‌حمه‌دی ته‌ها بوو، زۆركه‌سی تر بوون، حسه‌ڕه‌شی خه‌یات هاوڕێم بوو، یه‌كێك بوو له قاره‌مانه‌كانی ئه‌م میلله‌ته و نموونه‌ی تێكۆشان بوو، باوه‌ڕم نییه تا ئێستا دایكی كورد منداڵی له حسه‌ڕه‌ش پاكتری بووبێت، ئه‌وه‌نده دڵسۆزبوو ده‌توت بۆ مزگه‌وتی ده‌كات، ماڵه‌كه‌ی بووبوو به جێگه‌ی شاردنه‌وه‌ی چاپخانه و چه‌كی شۆڕش، ڕۆژێكیان مام جه‌لال له ماڵی ئه‌حه بچكۆلی خه‌یات ئیختیفابوو، ئه‌حمه‌دیش زۆر دڵسۆز و نیشتمانپه‌روه‌ر بوو، حسه‌ڕه‌ش متمانه‌ی به من زۆربوو، ڕۆژێكیان هات و وتی جه‌مال مام جه‌لال حاڵی زۆر خراپه، وتم: بۆچی؟ وتی: ژانی كردووه، وتی: ڕۆشتم له ژێرزه‌مینه‌كه‌ی ماڵی ئه‌حه بچكۆلدا بوو، ئازاری زۆر بوو، وتم: مام جه‌لال؟ وتی: به‌ڵێ، وتم: شتێكت پێده‌ڵێم به قسه‌م بكه، وتی: چی؟ وتم: با من بتكه‌مه كۆڵ و كه‌مێك بتخولێنمه‌وه به‌م ژووره بچووكه‌دا، چاك ده‌بیت، وتی: جا وایه؟! وتم: به‌ڵێ، وتی كردمه كۆڵ وكه‌مێك سووڕاندمه‌وه، ئیتر وتی: حسێن به حه‌قی قورئان باش بووم. ئه‌وه‌ش به‌سه‌رهاتی ئه‌و حسه‌ڕه‌شه بوو كه خزمه‌تی زۆری هه‌بوو، به‌ڵام به‌داخه‌وه پاش مردنی، ئیتر فه‌رامۆش كراوه.\nبیرمان كرده‌وه چۆن دكتۆرێك بێنین بۆ مام جه‌لال، به نووری ئه‌حمه‌دی ته‌هامان وت، تۆ دكتۆرێك په‌یدا بكه، ئه‌ویش (به ڕه‌حمه‌ت بێت) هه‌ستا ڕۆشته لای دكتۆر قادر شاڵی و مه‌سه‌له‌كه‌ی بۆ باس كردبوو، دكتۆر قادر شاڵییش كه‌سێكی متمانه‌پێكراو بوو، وتبووی به‌سه‌ر چاو من دێم بۆ لای، به‌ڵام ئێوه ژنێكیش له ماڵی ئه‌حه بچكۆل بكه‌ن به نه‌خۆش و با له ناو جێگه‌دا بكه‌وێت، كه به حساب من بۆ لای ئه‌و ده‌چم، ئیتر دایكی ئه‌حه بچكۆلی خه‌یاتمان كرد به نه‌خۆش و دكتۆر قادر هات مام جه‌لالی پشكنی و دواییش هه‌ر بۆخۆشیی چوو سه‌یرێكی ئافره‌ته‌كه‌شی كرد و ڕۆشت، ئیتر مام جه‌لالیش شكوور چاك بووه‌وه.\nپاشان بڕیاری شۆڕش درا و چووینه ده‌ره‌وه، مام جه‌لال یه‌كێك بوو له ڕۆڵه ئازا و به‌جه‌رگه‌كانی كورد، كه نه‌یده‌زانی ماندووبوون چییه، له هه‌موو كه‌س ئیشكه‌رتر و چالاكتر بوو، له گه‌رمیان تا كوێستان ڕۆڵی هه‌بوو، له‌وكاته‌وه تا ئێستا مام جه‌لال ئه‌و پیاوه دیاره‌یه كه ئێستا ده‌یبینی جیهان بۆی به په‌رۆشه و هیوای چاكبوونه‌وه‌ی بۆ ده‌خوازن، ئێستا ئه‌و ڕه‌قه‌می قیاسیی شكاندووه، بڕوام پێبكه له مێژووی كورددا كه‌سی وا گه‌وره و دیار و پاك و بێگه‌رد نه‌بووه، ئه‌گه‌ر لێشم قه‌بووڵ ده‌كه‌یت و به موباله‌غه‌ی نازانی، له ده‌ره‌وه‌ی وڵاتیش وێنه‌ی نییه. ئه‌و و عه‌لی عه‌سكه‌ری یه‌كێك بوون له‌و سه‌ركردانه‌ی له شه‌ڕه‌كاندا له ناو پێشمه‌رگه‌دا به‌شداریی شه‌ڕیان ده‌كرد، له‌و ئازاتر نه‌بوو، به‌ڵێ مامۆستا ئیبراهیم ئه‌حمه‌د مامۆستای هه‌موومان بوو، به‌ڵام ته‌مه‌نی مامۆستا له‌وه ده‌رچووبوو ئێمه وه‌ك پێشمه‌رگه‌یه‌ك بمانه‌وێت بێته شه‌ڕه‌كانه‌وه.\nبه‌یان: له ڕووی لایه‌نی سۆز و عه‌تفه‌وه مام جه‌لال چۆن بوو، به‌تایبه‌ت له‌گه‌ڵ كه‌سوكار و پێشمه‌رگه‌كانیدا؟\nجه‌مال حه‌كیم ئاغا: له هه‌موو كاته‌كانی ته‌مه‌نیدا شانازی به پێشمه‌رگه‌وه كردووه، به شانازییه‌وه ناوی پێشمه‌رگه‌ی ده‌برد، هه‌موو پێشمه‌رگه‌ش به شانازییه‌وه حه‌زیان ده‌كرد له مام جه‌لال نزیك ببنه‌وه، چونكه پیاوێكی موجامیل، كراوه، ڕووخۆش، سه‌خی ته‌بیعه‌ت، به‌ئه‌خلاق و به‌ئه‌ده‌ب بوو، هه‌موو سیفه‌ته‌كانی جوامێریی تێدابوو، ئه‌گه‌ر چی زۆرجار به قسه‌شی نه‌ده‌كردین (به پێكه‌نینه‌وه)، هه‌موو پێشمه‌رگه‌یه‌كی به برای خۆی ده‌زانی، بۆیه ئه‌وه‌ی نه‌بوو ڕاكات بۆ ماڵه‌وه و تیره و تایه‌فه‌گه‌ری دروست بكات، كه پێشمه‌رگه‌ی لابوایه وایده‌زانی برای خۆی لایه‌تی.\nبه‌یان: مام جه‌لال په‌یوه‌ندی له‌گه‌ڵ ئه‌ده‌ب و شیعردا چۆنبوو، زیاتر حه‌زی به شیعری كێ ده‌كرد؟\nجه‌مال حه‌كیم ئاغا: زۆر شیعردۆست بوو، شاعیر و ئه‌دیبی زۆر خۆش ده‌ویست، شیعری زۆری له‌به‌ر بوو، چ ئه‌وه‌ی ستایشی كردبوو، چ ئه‌وه‌ی زه‌می كردبوو، هه‌ردوولایه‌نه‌كه‌ی له‌به‌ربوو، شیعری نالی پێ خۆشبوو، جارێكیان باسی نالییمان كرد و وتی "ئه‌و عه‌ره‌بییه‌ی نالی زانیویه‌تی كه‌س نه‌یزانیوه"، نالی خۆش ده‌ویست، سالم و فایه‌ق بێكه‌س و شاعیره‌كۆنه‌كانی خۆش ده‌ویست، گۆرانی شاعیری خۆش ده‌ویست، ته‌نیا ئه‌سه‌فی ئه‌وه‌بوو كه ببوو به شیوعی و دوای شیوعییه‌كان كه‌وتبوو، هه‌رچه‌نده له‌مدواییه‌دا ڕه‌حه‌مه‌تییه‌كه‌ی كوڕی، واته كاكه ئه‌ژی گۆران بۆی باسكردم و وتی مامه جه‌مال باوكم له كۆتایی ته‌مه‌نیدا په‌شیمان بوو له‌وه‌ی شوێنیان كه‌وتبوو، حه‌زی به كوردایه‌تییه‌كه بوو، دیاره شێخ ڕه‌زای تاڵه‌بانی خزمی بووه، شێخ ڕه‌زا له گه‌وره‌ترین خانه‌واده‌ی تاڵه‌بانییه‌كان بووه، زیاتر ئه‌و شیعرانه‌ی پێخۆش بوون كه شۆڕشگێڕانه و نیشتمانپه‌روه‌رانه بوون، زۆرجار شیعرم لێده‌بیست كه ده‌یوته‌وه و بۆ زه‌می خۆیان نووسرابوو، به‌ڵام من شیعره‌كه‌ت بۆ باس ناكه‌م، ته‌نیا ئه‌وه‌ت پێده‌ڵێم شیعره‌كه زه‌می خۆیشیان بوو.\nزۆر حه‌زی به ده‌نگی حه‌مه‌ساڵح دیلان بوو، جارجار ئاگام لێبوو گوێی له ده‌نگی عه‌به‌ی مه‌لا ده‌گرت، زۆر زۆر حه‌زی به ده‌نگی حه‌مه‌جه‌زا بوو، چونكه حه‌مه‌جه‌زا بۆخۆی پێشمه‌رگه‌بوو له‌گه‌ڵیدا و له نزیكه‌وه یه‌كتریان ده‌ناسی و گۆرانییه‌كانی حه‌مه‌جه‌زا هه‌ر بۆخۆیان شۆڕشێك بوون، مام جه‌لال زۆری خۆش ده‌ویست، تا مردیش ئاگای لێبوو، په‌یوه‌ندی پێیه‌وه هه‌بوو.\nبه‌یان: به‌و حوكمه‌ی تۆ هاوڕێیه‌كی دێرینی ئه‌ویت و زۆرجار پێكه‌وه‌بوون، هه‌رگیز گوێت لێبووه بۆخۆی له‌به‌ر خۆیه‌وه گۆرانی بڵێت؟\nجه‌مال حه‌كیم ئاغا: سه‌دجارم گوێ لێبووه كه گۆرانی وتووه، منیش گۆرانییم وتووه، بۆڵه‌بۆڵێكمان هه‌ر لێوه‌هاتووه، به‌ڵێ به‌ڵی گوێم لێبووه گۆرانی ده‌وت له‌به‌ر خۆیه‌وه.\nبه‌یان: ئه‌ی ده‌نگی خۆشبوو؟\nجه‌مال حه‌كیم ئاغا: به پێكه‌نینه‌وه، كوڕه نه‌وه‌ڵا ده‌نگی خۆش نه‌بوو.\nبه‌یان: له ڕێكخستنی ماڵدا سه‌لیقه‌ی چۆنبوو؟\nجه‌مال حه‌كیم ئاغا: كاكه كه‌ی په‌رژاویه‌ته سه‌ر ئه‌وه‌ی گوڵ و گوڵزاری ماڵ ڕێك بخات، ڕێكخستنی ناوماڵ زیاتر به ژن ده‌كرێت، به‌ڵام خۆ ئه‌و ڕێگر نه‌بووه له‌وه‌ی چۆن ماڵه‌كه‌ی بۆ بڕازێننه‌وه، گوڵ له ماڵیدا هه‌بوو، هێرۆی برایم ئه‌حمه‌دیشی هێنا، ئیتر ئه‌وه بوو به كاری ئه‌و.\nبه‌یان: ئه‌و ڕۆژه‌ی مام جه‌لال هێرۆخان بوو به هاوسه‌ری، تۆ به‌شداریی شایی و زه‌ماوه‌نده‌كه‌یت كرد؟\nجه‌مال حه‌كیم ئاغا: (پاش كه‌مێك بیركردنه‌وه) نه‌وه‌ڵڵا له‌وێ نه‌بووم، به‌ڵام زۆرمان پێخۆشبوو، من خۆم یه‌كێك بووم له‌وانه‌ی زۆرم پێخۆشبوو كه هێرۆخانی هێنا و له ماڵی مامۆستا برایم ئه‌حمه‌د نزیك بوویه‌وه، پیرۆزباییم لێكرد و پێموت دانیشتوانی شاری ئێمه‌ش (سلێمانی) پێیان خۆشه.\nبه‌یان: سیفه‌تێكی به‌رزی مام جه‌لال خوێندنه‌وه‌ی به‌رانبه‌ری بووه، ده‌كرێت تۆ زانیاریی زیاترمان له‌وباره‌یه‌وه بده‌یتێ؟\nجه‌مال حه‌كیم ئاغا: سیفه‌تی وابوو هاوڕێی زۆر خۆش ده‌ویست، بۆ نموونه حیلمی عه‌لی شه‌ریف، عومه‌ر ده‌بابه، عه‌لی عه‌بدوڵڵا، نووری شاوه‌یس، عه‌لی عه‌سكه‌ری، مامۆستا عوله‌ما (عه‌بدوڕڕه‌حمان زه‌بیحی)، ئه‌مانه‌ی خۆش ده‌ویستن، به نیسبه‌ت ئه‌وانه‌شی كه هاوبیر و هاوڕێی نه‌بوون، سروشتی وابوو هه‌ركه‌س ده‌چوو بۆلای گوێی لێده‌گرت و ڕێزی لێده‌نا، ئه‌و زۆر موجامیل بوو، ئه‌گه‌ر قسه‌كه‌شی به‌دڵ نه‌بوایه، چونكه پیاوێكی به‌ئه‌ده‌ب بوو هه‌ر ڕێزی ده‌گرت، هه‌رچه‌نده وه‌ك ئێستا نه‌بوو كه كامڵ بووه، ئه‌وكاته گه‌نج بوو، ئه‌وه‌شت بیر نه‌چێت ها، هه‌ڵچوونێكیشی هه‌بوو.\nبه‌یان: سه‌باره‌ت به پۆشاكی خۆی، زیاتر حه‌زی به چی بوو؟\nجه‌مال حه‌كیم ئاغا: ئه‌وه‌ی نه‌بوو، به‌ڵام به‌رده‌وام پۆشته و په‌رداخ بوو، جامانه‌ی تازه و جلی جوانی هه‌بوو، ئه‌وه له ماڵیشه‌وه تاقانه‌بوو، بۆیه هه‌میشه جلی جوان و پۆشتبوو.\nبه‌یان: هه‌رگیز گریانت له مام جه‌لال بینیوه، بۆ ڕووداوێك، كاره‌ساتێك گریابێت؟\nجه‌مال حه‌كیم ئاغا: به خوا شتی وام لێ نه‌دیوه، مه‌گه‌ر بیرم چووبێته‌وه، هیچی وام نایه‌ته‌وه یاد.\nبه‌یان: ئه‌و له بنه‌ماڵه‌یه‌كی ئایینی بوو، ته‌ریقه‌تیان هه‌بوو، ڕێزی چۆن بوو بۆ پیاوانی ئایینی؟\nجه‌مال حه‌كیم ئاغا: ڕێزی پیاوانی ئایینی ده‌گرت، خۆی له بنه‌ماڵه‌یه‌كی خاوه‌ن ته‌ریقه‌ت بوو، به گه‌نجی به‌شداریی كۆڕی زیكری ده‌روێشه‌كانی ته‌ریقه‌ته‌كه‌ی خۆیانی كردووه، خۆی ده‌یوت كه به ده‌نگی به‌رز زیكرمان ده‌كرد و سڵاواتمان لێده‌دا و من ده‌نگم له هه‌موو ده‌روێشه‌كان به‌رزتر بوو، دیاره ئه‌و ڕۆژگاره هه‌ر ئه‌وه هه‌بوو.\nبه‌یان: له وه‌رزه‌كانی ساڵدا كامیانی زۆر پێخۆشبوو؟\nجه‌مال حه‌كیم ئاغا: ڕاستییه‌كه‌ی من ئه‌و پرسیاره‌م لێ نه‌كردووه، به‌ڵام به خوا هه‌موو كه‌س هه‌ر به‌هاری پێخۆشه!\nبه‌یان: ده‌ڵێن مام جه‌لال كه‌سێك بووه زۆرجار تووڕه‌بووه، تۆ تووڕه‌ییت لێ بینیوه؟\nجه‌مال حه‌كیم ئاغا: به‌ڵێ تووڕه ده‌بوو، زۆر عه‌سه‌بی بوو، ئه‌و نه‌رمونیانییه‌ی ئێستا هه‌یه‌تی، كه هه‌مووكه‌س پێی سه‌رسامه، پێچه‌وانه‌ی ئه‌وسایه‌تی، نموونه‌یه‌كت نازانم بۆ باس بكه‌م، نه‌یكه‌م؟ ده‌ی با بۆت بگێڕمه‌وه! جارێكیان له‌سه‌ر شاخی هه‌یبه‌سوڵتان دانیشتبووین، هه‌ر له خۆیه‌وه ده‌ستی ڕاده‌كێشا بۆ ده‌شتی لای شاری كۆیه و ده‌یوت ئه‌وه كارێزه‌كه‌یه، ئه‌وه‌تا خۆیه‌تی، منیش وتم: ئه‌رێ ئه‌وه تۆ چیته؟ هه‌ر ده‌ستی من ڕاده‌كێشی و ئه‌وه خۆیه‌تی و نازانم ئه‌وه كارێزه‌یه و ئه‌وه چییه؟ تێم بگه‌یه‌نه، وتی: كه منداڵبووم ماڵمان له گوندی كه‌لكان بوو، وتیان ده‌تبه‌ین بۆ كۆیه و ده‌تخه‌ینه به‌رخوێندن، كه هاتین له ڕێگه لای ئه‌و كارێزه لاماندا بۆ پشوو، چاییان لێنا و نانیان ئاماده كرد، ئافره‌ته‌كان وتیان ده‌ی جه‌لال بچۆ ده‌موچاوت بشۆ، وتم: نایشۆم، وتیان ئاخر به‌زۆر پێت ده‌شۆین، وتم: هێز نییه به زۆر ده‌موچاوم پێ بشۆرێت، دایك و خوشك و كه‌سوكار وتیان ئاخر لێشت ده‌ده‌ین و ده‌موچاویشت پێده‌شۆرین، وه‌ڵڵا ئیتر هاتن به‌زۆر بردمیانه سه‌ر كارێزه‌كه و جوان ده‌موچاویان پێ شۆریم و بردمیان ڕێك له‌سه‌ر سفره‌كه دایاننام و وتیان ئاوا ده‌یشۆریت، پاش كه‌مێك ڕۆشتم و ده‌موچاوم سوویی له قوڕاو و هاتمه‌وه، وتیان ئه‌وه بۆ وات كردووه له خۆت؟ وتم: ئه‌ی پێمنه‌وتن هێز نییه به زۆر ده‌موچاوم پێ بشۆرێت؟\nبه‌یان: حه‌زی له چ جۆره خوارده‌مه‌نییه‌ك بوو؟\nجه‌مال حه‌كیم ئاغا: مام جه‌لال حه‌زی له خواردن هه‌بوو، به كوردییه‌كه‌ی نه‌وسن بوو، قبووڵی پێخۆشبوو. جارێكیان له مه‌جلیسی مام جه‌لالدا دانیشتبووین، دكتۆر كه‌مال فوئاد وتی: له سه‌فه‌ری ئه‌مجاره‌مدا بۆ ئه‌ڵمانیا له چێشتخانه‌یه‌ك داوای خواردنم كرد، لیستی خۆراكه‌كانیان بۆ هێنام و ته‌ماشام كردن دانه‌دانه، سه‌یرم كرد له دانه‌یه‌كیان نووسرابوو (كابوڵی)، به شاگرده‌كه‌م وت: ئه‌مه چییه؟ وتی: ئه‌وه خواردنی كابوڵییه و هی ئه‌فغانییه‌كانه، وتم: ده‌توانم ته‌ماشای بكه‌ن؟ وتیان به‌ڵێ، وتی به په‌یژه‌یه‌كدا چووینه خواره‌وه بۆ ژێرزه‌مینه‌كه، كه سه‌یر ده‌كه‌م قبووڵییه، له‌وكاته‌وه بیر ده‌كه‌مه‌وه نازانم ئه‌و قبووڵییه چۆن هاتووه‌ته سلێمانی؟ من وتم وه‌ڵڵا من ده‌یزانم، ئه‌وه‌شت پێ بڵێم له‌وكاته‌دا هات به خه‌یاڵمدا، نه‌ك پێشتر زانیبێتم، وتم: كاتی خۆی ئه‌فغانییه‌كان دژی ئێران شۆڕشیان كرد و سه‌ركه‌وتوو نه‌بوون، كۆمه‌ڵێكیان كۆچیان كرد بۆ سلێمانی، پاشای بابانیش هێنانی له چه‌می تانجه‌رۆ لای گوندی (زڕگوێز)ی ئێمه‌وه تا ده‌شتی شاره‌زوور و تا ناو شاری هه‌ڵه‌بجه نیشته‌جێی كردن، ئه‌وكاته به ئه‌فغانییان ده‌وت ئه‌وغانی، ئێستاش لای زڕگوێز كه‌لاوه‌كانیان ماوه و پێی ده‌ڵێن: ماڵه ئه‌وغانییه‌كان، له قه‌ره‌داخیش گوندی (هۆمه‌ر ئه‌وغان) هه‌یه، له ناو هه‌ڵه‌بجه‌ش كانی حه‌مه ئه‌وغان هه‌یه، مانای وایه ئه‌وغانه‌كان له‌وێش بوون، وتم قبووڵی ئه‌وان دروستیان كردووه و له‌وانه‌وه هاتووه‌ته ناو شاری سلێمانی. وتی: به‌خوا بۆچوونه‌كه‌ت به‌هێزه.\nجارێك دیدارێكیان كردم وه‌ك ئێستای تۆ، پرسیاری خواردنیان كرد، منیش وتم قبووڵی خواردنی سلێمانییه، تایبه‌ته به سلێمانی، له هیچ كوێی تر نییه، له شاره‌كانی تری كوردستان پڵاو هه‌یه، به‌ڵام قبووڵی نییه، ئه‌و قبووڵییه ئاوا هاتووه‌ته سلێمانی، جا تۆ سه‌یر بكه من به‌م وه‌ڵامه مام جه‌لالیشت بۆ ده‌ورووژێنم، وتی چۆن؟ وتم: ئه‌و قبووڵییه له سلێمانییه‌وه ڕۆیی تا سه‌ر ڕووباری زێ، له‌وێ ده‌مرێ و ده‌سووتێ، وه‌ك چیرۆكه‌كه ده‌ڵێت: به‌رخه‌كه مه‌له نازانێ و ناتوانێت له ئاوه‌كه بپه‌ڕێته‌وه، ئه‌م قبووڵییه قوڕبه‌سه‌ره نه‌یتوانی بپه‌ڕێته‌وه بۆ ئه‌و به‌ر و بچێته شاری كۆیه. جا ڕۆژێك ده‌چووم بۆ شارۆچكه‌ی دوكان، لای بازگه‌كه‌ی تاسڵووجه زه‌نگ لێیدا و وتیان مام جه‌لال بانگت ده‌كات، وتم بووه‌سته، خۆم ده‌زانم مه‌به‌ستی چییه و بۆچی ته‌له‌فونی كردووه، وتم: فه‌رموو، وتی: ئه‌وه چییه له خۆته‌وه لێدوان ده‌ده‌یت و باسی قبووڵی ده‌كه‌یت و نازانم به‌رخه‌كه ناوێرێت بچێته ئه‌وبه‌ری ئاوه‌كه، وه‌ڵڵا له ماڵی مه‌لای گه‌وره‌ی كۆیه قبووڵییه‌ك لێده‌نێن، له هه‌موو سلێمانیدا نییه. وتم قاعیده بۆ شاز مه‌هێنه‌ره‌وه، هه‌موو ئاژه‌ڵان خه‌ویان سووكه، كه‌چی كه‌روێشك خه‌وی قورسه، ئه‌وه شازه، وتی: نه‌خێر تۆ هه‌ر سلێمانیچێتی ده‌كه‌یت، ئیتر بوو به سوعبه‌تمان!!\nجارێكی تر مام جه‌لال ده‌چێت بۆ ماڵی شێخ جه‌نگی (برای تاڵه‌بانی)، قازی باشیان ده‌بێت، هه‌شت قازیان ده‌بێت تا هه‌ر هه‌شت قازه‌كه ده‌خوات ده‌مێنێته‌وه، پاش هه‌فته‌یه‌ك ئیتر ده‌ڕوات.\nبه‌یان: مام جه‌لال پیاوێكی قسه‌خۆشه، تۆ هیچ به‌سه‌رهاتێكی خۆشت لایه؟\nجه‌مال حه‌كیم ئاغا: به‌خوا زاكیره‌م ته‌واو نییه، من 83 ساڵم، زۆر شتی خۆشمان هه‌یه، به‌ڵام ئێستا بیرم نایه‌نه‌وه، جارێكیان له گوندی (دسكه‌ره) بووین له ماڵی سه‌رحه‌دی خه‌لیفه یونس، مه‌جلیس قه‌ره‌باڵغ بوو، مام جه‌لال ڕووی كرده من و وتی: ئه‌م كابرایه ئاغایه، هه‌ر حه‌زی به پاره به‌خشینه‌وه‌یه، منیش وتم: به‌ڵێ وایه، جا ئه‌گه‌ر ده‌ته‌وێت پاره به تۆش ده‌ده‌م، وتی: ده‌ی بۆچی نامه‌وێت؟! منیش پێنج دینارم پێدا، كه‌چی وه‌ری گرت، ئینجا وردی كرده‌وه و پێنج پاسه‌وانی بانگ كرد و وتی ها من كاسبی بۆ ئێوه ده‌كه‌م، ئه‌وه دینارێك بۆ تۆ، ئه‌وه بۆ تۆش، ئاوا پێنج دیناره‌كه‌ی به‌خشییه‌وه.\nبه‌یان: ئێستا كه مام جه‌لال نه‌خۆشه و براوه‌ته ده‌ره‌وه‌ی وڵات بۆ چاره‌سه‌ر، تۆ هه‌ست به‌چی ده‌كه‌یت وه‌كو هاوڕێیه‌كی دێرینی؟\nجه‌مال حه‌كیم ئاغا: له خوا پاڕاومه‌ته‌وه من به‌ر له ئه‌و بمرم، هاوڕێیه‌كی دێرین و خۆشه‌ویسته، خاوه‌نی سیفه‌تی به‌رزه، پاك و دڵسۆز و خه‌مخۆره.


راپۆرتی ساڵانەی پێشێلکارییەکانی مافی مرۆڤ لە ئێران ⋆\nراپۆرتی ساڵانەی پێشێلکارییەکانی مافی مرۆڤ لە ئێران\nبە پشت بەستن بەو راپۆرتانەی رێکخراوەکانی مافی مرۆڤ لە ئێران بڵاویان کردووەتەوە، لە سەرەتای ساڵی ٢٠٢٠ی زایینی تا کۆتایی ساڵ، زیاتر لە ٢٢ ھەزار و ٢٧١ مانگ زیندان و ٢٣ ھەزار و ٩٤٦ لێدانی قامچی بۆ ھاوڵاتیانی ئێرانی بە ھەموو گەلانی دانیشتووی ئەو وڵاتە لە لایەن دەزگای دادوەریی رژیمی ئیسلامی ئێرانەوە دەرکراوە.\nھەر لەم یەک ساڵەدا لانیکەم ٢٣٦ ھاوڵاتیی ئێعدام کراون و لەم رێژەیە لەسەدا ٧٢ی ئێعدامەکان بە شێوەی نھێنی بەڕێوە چووە و لە ریزی کەسە ئێعدام کراوەکاندا لەسەدا ٨٠یان لە پەیوەند لەگەڵ قەتڵ و کوشتنی بەئەنقەست بووە و ئەمەش باس لە ھەبوونی ئاستێکی بەربڵاو لە توندوتیژیی لەو کۆمەڵگایە دەکات.\nمافی گەلان و کەمایەتیە نەتەوەییەکان\nلە ساڵی ٢٠٢٠ی زایینیدا ٢٣٤ راپۆرت سەبارەت بە پێشێلکاریی مافی نەتەوەکان و گەلانی بندەست لە ئێراندا تۆمار کراوە و ئاماژە دراوەتە دەستگیر کردنی ٢٨٦ ھاوڵاتیی کە ٣٩ کەسیان ١٧٢١ مانگ زیندانیان بەسەردا سەپاوە. لەم رێژەیە ٣٦ ھاووڵاتیی بە ١٦٩٩ مانگ زیندانی تەعزیری و ٣ ھاووڵاتییش بە ٢٢ مانگ زیندانی ھەڵپەسێردراو مەحکووم کراون و ٨٨ کەسیش بانگھێشتی ناوەندە ئەمنیەتیی و داوەرییەکانی رژیم کراون. لە بەشی کەمایەتیە نەتەوەییەکاندا رێژەی دەستگیر کردنی ھاوڵاتییان لەسەدا ١٦.٦ لە بەراوەرد بە ساڵی رابردوو زیادی کردووە، بەڵام سەپاندنی حوکمی زیندانی بە سەریاندا لەسەدا ٣٥ کەمی کردووە.\nمافی ئایین و ئایینزاکان\nلە ساڵی رابردوودا ٧٧ ھاووڵاتیی بە ھۆی چالاکی ئایینی و چالاکی بۆ بیروبڕوە ئایینیەکانی خۆیان کە کۆماری ئیسلامی ئێران بە دژبەری باوەڕەکانی خۆی دەزانێت، دەستگیر کران و ٤٩ حاڵەت پێشگرتن بە چالاکیی ئابووریی کەمایەتیە دینیەکان تۆمار کراوە و ١٢٦ حاڵەت بانگھێشت کردن بۆ دامەزراوە ئەمنیەتی و دادوەریەکانیش ھەبووە و بەم بۆنەشەوە ٢٢ کەس لە درێژەدان بە خوێندن بێبەش کراون. ھەروەھا ٦٩ حاڵەت پشکنینی ماڵی چالاکانی عەقیدەتی روویداوە.\nلە ماوەی ساڵی رابردوودا ٩٨ چالاکی مەزھەبی لە ئێران حوکمی ٤ ھەزار و ٣٥١ مانگ زیندانی تەعزیری بەسەریاندا سەپاوە و ھەروەھا کلێسەیەکی “ئێدانتیست”ەکانیش لە تاران و بە دەستی رژیمی ئێران کاول کرا.\nلە کۆی ئەم گوشارانە بۆ سەر چالاکانی ئایینی لەسەدا ٤٥ی بۆ سەر بەھائییەکان، سونە مەزھەبەکان لەسەدا ٢٦، مەسیحیەکان لەسەدا ١٥، دەروێشە گونابادییەکان لەسەدا ٤ و یارسان و کلیمەکان ھەرکامە لەسەدا یەک و باقی ئایین و ئایینزاکانیش لەسەدا ٩ بووە.\nدەستگیر کردنی چالاکانی ئایینی لە بەراوەرد لەگەڵ ساڵی رابردوو لەسەدا ٤٢ دابەزیوە بەڵام دەرکردنی حوکمی زیندان بۆ ئەم کەسانە لەسەدا ٢٨.٩ زیادی کردووە.\nلە پەیوەند لەگەڵ ئازادیی رادەربڕیندا ساڵی ٢٠٢٠ لانیکەم ٩٢٨ کەس دەستگیر کراون، ٢٨٧ کەس بانگھێشتی ناوەندە ئەمنیەتیی و دادوەریەکان کراون، ٤ ناوەندی چاپەمەنی داخراون و ٨ ناوەندی چاپەمەنی دیکەش تۆمەتی دژایەتی لەگەڵ ئەمنیەتی نەتەوەیی وڵات خراوەتە پاڵیان.\nلە ساڵی ٢٠٢٠ی زایینیدا ٤٢٠ کەس بە ھۆی رای جیاوازەوە ٢٢ ھەزار و ٢٧١ مانگ زیندانیان بەسەردا سەپاوە و لەم رێژەیە ٣٨٦ کەس بە ٢١ ھەزار و ٥٢٣ مانگ زیندانی تەعزیری و ٣٤ کەس بە ٧٤٨ مانگ زیندانی ھەڵپەسێردراو حوکم دراون.\nھەروەھا ٣٤ کەس بە ١٩١ میلیارد و ٧٦٥ میلیۆن ریاڵ غەرامە مەحکوم کراون، ٨٥ کەس بە لێدانی ٥ ھەزار و ٨٤٤ قامچی و ٢١ حاڵەت بێبەش کردن لە مافی کۆمەڵاتی حوکم دراون. لە لایەکی دیکەوە ماڵی ٤١ ھاووڵاتیی لەبەر بیری جیاواز پشکێندراوە.\nپێشێلکارییەکانی مافی مرۆڤ تایبەت بە ئازادیی رادەربڕین لە ئێران ئەمساڵ لەسەدا ٨٨.٨ زیادی کردووە و ھەروەتر دەرکردنی حوکمی دادوەریی لەسەدا ٤٦.٥ زیادی کردووە و دەرکردنی حوکمی زیندانیش لەسەدا ٥٢.٩ پەرەی سەندووە.\nپیشە و یەکیەتیە پیشەییەکان\nیەکیەتیە پیشیەکان یەکێک لەو بەشانەیە کە لە ماوەی ئەمساڵدا گوشارێکی بەرچاوی لەسەر بووە و ٤٧ چالاکی پیشەیی لە ساڵی ٢٠٢٠ دەستگیر کراون و ٥٥٤ مانگ زیندانی تاعزیری بۆ ١٠ چالاکی پیشەیی بڕاوەتەوە و ٥١ حاڵەت بانگھێشت کردنی چالاکانی ئەم بوارە بۆ بەردەم دادوەر تۆمار کراوە و ٣ ھەزار ٩٣٠ ناوەندیی پیشەییش داخراون.\nلە ساڵی ٢٠٢٠دا لانیکەم ٣٢٩ کۆبوونەوەی ناڕەزایی پیشەیی تۆمار کراوە و ٣ جاریش چالاکانی ئەم بەشە بۆ دەستڕاگەیشتن بە خواستەکانیان مانیان گرتووە.\nلە بەشی پیشە و یەکیەتیە پیشەییەکاندا دەستگیرکردنی ھاووڵاتییان لەسەدا ٣١ کەمی کردووە، بەڵام دەرکردنی حوکمی زیندان بۆ چالاکانی پیشەیی لەسەدا ٨٩ زیادی کردووە.\nلە بەشی پێشێلکاریی مافی خوێندکاران و کەسایەتیە ئاکادێمیکەکان ئاماژە دراوەتە دەستگیرکردنی ٦ خوێندکار، ھەڵپەساردن لە خوێندنی ٢٠ کەس و ھەروەھا ٢٢ خوێندکاریش لەبەر چالاکی ئایینی لە خوێندن بێبەش کراون.\nلەم بوارەدا خوێندکارێک بە ٦٠ مانگ زیندانی تەعزیری حوکم دراوە.\nلە بەشی مافە ئاکادێمیکەکان دەستگیرکردنی خوێندکاران لە بەراوەرد لەگەڵ ساڵی رابردوو لەسەدا ٩٤ کەمی کردووە.\nمافی ژیان (ئێعدام)\nلە ماوەی یەک ساڵی رابردوو حوکمی ئێعدام بۆ لانیکەم ٩٥ کەس دەرکراوە و ٢٣٧ کەسیش ئێعدام کراون کە کەسێکیان لە پێش چاوی خەڵکەوە بووە. لەم رێژەیە ٢٠٦ کەس پیاو و ٨ کەسیش ژن بوون. لە نێو ئەو کەسانەی رژیمی ئیسلامی ئێران لە ساڵی ٢٠٢٠ ئێعدامیانی کردوون، ٢ کەس لە کاتی ئەنجامدانی تاوانەکەیاندا مێرمنداڵی خوار ١٨ ساڵ تەمەن بوونە.\nبە پێی راپۆرتەکان لەم پەیوەندەدا، لەسەدا ٨٠ی ئێعدام کراوەکان بە تاوانی قەتڵ یان کوشتنی بەئەنقەست بوون و لەسەدا ٥ بە تاوانی کێشەی بەناو نامووسی بووە، لەسەدا ٩ لە پەیوەند لەگەڵ مادە ھۆشبەرەکان، لەسەدا ٤ سیاسی، لەسەدا یەک بە تاوانی دزیی چەکدارانە و لەسەدا یەکیش بە تاوانی خواردنەوەی مەشرووبی ئەلکولی بووە.\nراپۆرتێکی دیکە باس لەوە دەکات کە لەسەدا ٤٢ی ئێعدامەکان لە پێش چاوی خەڵک و بۆ ترساندنی ھاووڵاتییان بووە.\nلە بەشی مافی ژیان و ئێعدام کردندا ئاماژە دراوە بەوەیکە رێژەی ئێعدامەکان لە بەراوەرد لەگەڵ ساڵی رابردوو لەسەدا ٤.٨ کەمی کردووە و دەرکردنی حوکمی ئێعدامیش لەسەدا ١٢ کەمی کردووە و ھەروەتر رێژەی ئێعدام لە پێش چاوی خەڵکیش لەسەدا ٩٢ زیادی کردووە.\nپێشێلکاریی مافی مامۆستایان\nلەم بەشەدا داتاگەلێک بڵاو بووەتەوە کە ئاماژەیە بەوەیکە لە ساڵی رابردوودا ٢٧ کەس دەستگیر کراون، ٤ کەسیان ٢٧٥ مانگ زیندانیان بەسەردا سەپاوە. لەم رێژەیە ٣ کەس بە ٢٥٣ مانگ زیندانی تەعزیری و یەک کەس بە ٤ مانگ زیندانی ھەڵپەسێردراو مەحکووم کراوە. ھەروەھا یەک کەس بانگھێشتی دام و دەزگا دادوەریی و ئەمنیەتیەکان کراوە. ٢ کەس ئیزنی چالاکی لێ وەرگیراوەتەوە و یەک کەس مافی وتاردانی لێ زەوت کراوە و مامەستایەکیش لە وانە وتنەوە بێبەش کراوە.\nلە بەشیی کلتووریی و مامۆستایاندا دەستگیر کردنەکان لە بەراوەرد لەگەڵ ساڵی رابردوو لەسەدا ٥١ زیادی کردووە.\nلە بەشی پێشێلکاریی مافی کرێکاراندا ١٣٨١ راپۆرت تۆمار کراوە و لەم راپۆرتگەلەدا باس لەوە کراوە کە بەگشتی ٣٠ کەس دەستگیر کراون، ٤٥ چالاکی کرێکارییش بە ١٨٣ مانگ زیندان تەعزیری حوکم دراون و ٤٢ کەسیش بە لێدانی ٣ ھەزار و ١٠٨ قامچی مەحکووم کراون و ٤٢ کەسیش بانگھێشتی دادگا کراون.\nلە ساڵی ٢٠٢٠ی زایینیدا بەگشتی ٢ ھەزار و ١١ مانگ حەقدەستی کرێکاران دوا خراوە، ٢ ھەزار و ١٠٥ کرێکار لەسەر کار دەرکراون، ٢ ھەزار و ٢٤٠ کرێکار بێکار کراون، ١٨ ھەزار و ٤٩ کرێکار لە مافی بیمەی بێکاریی بێبەریی بوون، ٣ ھەزار و ٨٢ کرێکار چارەنووسی کارییان نادیارە و ھەروەھا ھەزار ١١٩ کرێکاریش بە ھۆی رووداوی شوێنی کار گیانیان لەدەستداوە و ٣ ھەزار و ٢٥٨ کرێکاریش بریندار بوون.\nئێران لە نێو ھەموو وڵاتانی جیھاندا پلەی ١٠٢ی لە بواری لەبەرچاوگرتنی ئەمنیەتی پیشەییدا ھەیە و ئەمەش دەرخەری ئاستێکی نزمی ئەم وڵاتە لە بواری ئەمنیەتی شوێنی کار دایە.\nلە ساڵی ٢٠٢٠ بەگشتی ٤٧٣ کۆبوونەوەی ناڕەزایی کرێکاران بەڕێوە چووە و ٩٩ جاریش کرێکاران مانیان لە خواردن گرتووە کە زۆربەی ئەم حاڵەتگەلە لە پەیوەند لەگەڵ کێشەی حەقدەستەکاندا بووە.\nبە پێی ئەم داتا و ئامارانە رێژەی دەستگیرکردنی کرێکاران لەسەدا ٥٦ زیادی کردووە.\nلە بەشی پێشێلکاریی مافی منداڵان باس لەوە دەکرێ کە لانیکەم لە یەک ساڵی رابردوو ٢ ھەزار و ٢٠٥ حاڵەت ئازاردانی منداڵان، ٩ حاڵەت کوشتنی منداڵان، ٩ حاڵەت دەستدرێژی کردن، ٢ حاڵەت خۆسووتاندن، ٩٤ حاڵەت خۆکوشتنی منداڵان تۆمار کراوە و یەک میلیۆن منداڵیش لە خوێندن بێبەریی بوون.\nنەبوونی ئیمکانات بۆ دەستڕاگەیشتنی منداڵان بە خوێندنی ئانلاین، ھاوسەرگیریی لە سەردەمی منداڵی، ھەژاری، کێشەی کلتووریی و ھتد… لە ریزی ئەو گرفتانەن کە دەبنە ھۆی پێشێلکاریی مافی منداڵان لە ئێرانی ژێر دەسەڵاتی رژیمی ئیسلامیدا.\nبەو چەشنەی پێشتریش ئاماژەمان پێ کرد، لە ئەمساڵدا ٢ منداڵ لە ئێران ئێعدام کراون. ھەروەھا ٣ مێرمنداڵیش بەگشتی بە ٢٦٤ مانگ زیندانی تەعزیری حوکم دراون. لانیکەم لە ساڵی رابردوو ١٩ منداڵ و چالاکێکی مافی منداڵان لە ئێران دەستگیر کراون.\nلە بەشی مافی ژناندا ئەمساڵ ٨١ راپۆرت کۆ کراوەتەوە و لانیکەم ٥٧٢ ژن بەرەوڕووی توندوتیژی جەستەیی و دەستدرێژیی بوونەتەوە، ١٣ قەتڵی نامووسی روویداوە، ٦ حاڵەت خۆسووتان، ٤ حاڵەت ئەسید رژانن بە روومەتی ژنان و یەک چالاکی مافی ژنانیش بانگھێشتی دامودەزگا ئەمنیەتیو قەزاییەکان کراوە.\nلە ئەمساڵدا ٥ ژن بە ھۆی چالاکیە مەدەنیەکانی خۆیانەوە دەستگیر کراون و لانیکەم ٢ ژن بە ١٨٠ مانگ زیندان حوکم دراون.\nلە ساڵی ٢٠٢٠دا بەگشتی ٥٣ حاڵەت لێدانێ زیندانیان، ٣٦٦ حاڵەت بەدوادانەچوون یا بێبەش بوون لە خزمەتگوزاریی دەرمانی بۆ زیندانیان، ١٠٩ حاڵەت گواستنەوەی نایاسایی بۆ ژووری تاکەکەسی، ٥٣٣ حاڵەت مانگرتن لە خواردن، ٢٨٩ حاڵەت گواستنەوەی زۆرەملێ یان دوورخستنەوە، ٢٢٨ حاڵەت گوشار خستنە سەر، ١٢٦ حاڵەت پێشگرتن لە چاوپێکەوتن، ١٨ حاڵەت ئەشکەنجە، ٢٥ حاڵەت مردنی زیندانیان بە ھۆی نەخۆشی، ١٧ حاڵەت خۆکوشتنی زیندانیان، ١٠ حاڵەت کوشتن بە دەستی ھێزەکانی رژیم، ٤٠ حاڵەت بێبەش بوون لە ھەبوونی پارێزەر، ھەزار و ٦٧٨ حاڵەت راگرتن لە شوێنی خراپ لە نێو زیندان تۆمار کراوە و ھەروەھا ١٤٧ کەسی زیندانیش بە شێوەی نادیار بوونی چارەنووس، لە زیندان راگیراون.\nتوندوتیژیی نیزامی و کوشتنی ھاووڵاتییان\nلە ساڵی ٢٠٢٠ی زایینیدا ٢٠٤ ھاووڵاتیی لە لایەن ھێزەکانی رژیمەوە تەقەیان لێ کراوە و ٧٤ کەس گیانیان لەدەست داوەە لەو رێژەیە ٣٦ کەس کۆڵبەر و ٥ کەس سووتەمەنیبەر و ٣٣ کەسیش ھاووڵاتیی ئاسایی بوون. ھەروەھا ١٣٠ کەسیش بە ھۆی تەقەی ھەڕەمەکی ھێزەکانی رژیم بریندار بوون کە لەم رێژەیە ١٠٩ کەس کۆڵبەر، ١٦ کەس ھاووڵاتیی ئاسایی و ٥ کەسیش سووتەمەنیبەر بوون.\nشایانی باسە، ٩ کۆڵبەریش بە ھۆی سەرما بردوویی و بەربوونەوە لە بەرزایی خەساریان بینیوە کە لە ئاکامدا ٥ کۆڵبەر گیانیان لەدەستداوە و ٤ی دیکەش بریندار بوون.\nقوربانیەکانی مین و تەقینەوە\nمین و تەقەمەنیە بەجێماوەکانی شەڕی کۆنەپەرستانەی ئێران و عێراق ھەموو ساڵێک رێژەیەکی زۆر لە ھاووڵاتییانی بێ تاوان دەکەنە قوربانیی و ئەمساڵیش بەم ھۆیەوە لانیکەم ١٠ ھاوڵاتیی لە سەر سنوورەکان و بەتایبەتی لە کوردستان گیانیان لەدەستداوە و ١٤ کەسی دیکەش بریندار بوون.\nPrevious بۆ یادی “بەیان عەتتاری” تەوارەکەی زاگرۆس\nNext بەرین بوونەوەی هێرشی نیزامیی ئیسرائیل و درێژەی بێدەنگیی حکوومەتی ئێران


سەرۆکێ زانکۆیێ پەیامەک بەلاڤکر :: Duhok Polytechnic University\nسەرکەفتنەکا مەزن بۆ پەیمانگەهێ\nئاگەهداریا خەلکێ ئاکرێ دەورو بەر دکەین\nدووماهیک یاریا تەپاپێ هاتەکرن\nگەشتەک ژبۆ باغچێ زارۆکان\nکۆمبوونێت ئۆنڵاین دبەردەوامن\nئەڤرۆ کۆمبوونا جڤاتا کۆلیژ و پەیمانگەهێ هاتکرن\nنامەکا دکتۆرایێ هاتە گەنگەشەکرن\nچەوانیا پەیداکرنا ئازادیا دارایی\nئەنجامێن ئەزموونێن کۆڕسێ ئێکێ هاتن بەلاڤکرن یێن سپێدان\nوۆرکشووپەکا ئۆنڵاین بۆ ماوێ چار ڕۆژان دێ بەردەوام بیت\nسێ مامۆستایێن پشکا نەخۆشەڤانى د کۆنفڕانسەکا نێڤدەولەتى دا بەشداربوون\nسەرکەفتنەکا دى ژى پەیمانگەهێ تۆماركر\nئاگەهداریا و تڕساندن\nڕۆژا دوویێ یا وۆڕکشووپا ئۆنلاین ل سەر موودلی\nخشتا وانا پشکا نەخۆشەڤانى\nخشتا وانا پشکا ڕووپیڤان\nخشتا ئەزموونێت خۆلا دوویێ\nخشتا وانا پشکا تەکنۆلۆژیا زانیارى\nئەڤرۆ کۆمبوونا شەشێ یا جڤاتا سەرۆکاتیا زانکۆیا پۆلیتەکنیکی – دهۆک ل کۆلیژ و پەیمانگەها تەکنیکی یا ئاکرێ هاتەکرن\nئاگەهداربە ژبۆ دانەڤا قستێ دوویێ\nخشتا وانا پشکا کارگێری یاسا\nخشتا وانا پشکا تەکنیکێن کارگێرى گشتکێرى جۆڕی\nپشکا تەکنیکێن وەرگێڕانێ ئێڤاران\nئەڤرو تاقیڪرنێن دوماهیڪا سالا خاندنێ 2021/2020 برێڤەجوون\nخشتا وانا پشکا تەکنیکى وەرگێڕان سپێدان\nخشتا وانا پشکا رووپیڤان ئێڤاران\nسمینارەک ل سەر نەخۆشیا کۆرۆنایێ هات پێشکێشکرن\nسێ شەمبیێ دێ وۆڕکشووپەک هێت پێشکێشکرن\nئەڤرۆ لیژنا بلندا ئەزموونان یا سەرۆکاتیا زانکویا پولیتەکنیکی یا دهوک سەرەدانا پەیمانگەها تەکنیکی یا ئاکرێ کر\nئێکەم و دووەم و سێیەمێن پەیمانگەهێ ل کۆلیژان هاتن وەرگرتن\nئەڤرۆ وێنێت دەرچوونێ هاتن گرتن\nناڤێت قوتابێن مەشقا هاڤینى\nناڤێت قوتابیێن مەشقا هاڤینى\nپشکا نەخۆشەڤانی سەرەدانا باغچێ وەرین یێ زارۆکان کر\nوۆڕک شووپەک ژبۆ جیهانیکرنا سایتێ زانکۆیێ هات پێشکێکرن\nهند سمینار و وورک شوپ هاتنە پێشکێش کرن\nهایداریا ڕاگرى ل سەرئەزموونان\nقوتابیێن ئەڤرۆ نۆژدارێن سۆبەهى\nکۆنگرەکا نێڤدەولەتی دێ ل پەیمانگەهێ هێتەکرن\nئەڤرۆ ئێکەم یاریا خۆلا تەپاپێ یا کۆلیژ و پەیمانگەها تەکنیکی – ئاکرێ هاتەکرن\nپیرۆزە ١٨ شۆباتێ ل تەڤایا قوتابیێن کوردستانێ\nبەریکانەکا پرسیارکرنێ هاتە ئەنجامدان\nکۆمبوونەک دگەل قوتابیێن قوناغا ئێکێ یێن کۆلیژ و پەیمانگەهێ\nئاگەهدارى بۆ خەلکێ ئاکرێ و دەوروبەر\nهەر نها کۆمبوونا چڤاتا کۆلیژ و پەیمانگەها تەکنیکی – ئاکرێ تێتکرن\nئەزموونێت خۆلا دوویێ هاتن دەستپێکرن\nکۆلیژ و پەیمانگەها تەکنیکی – ئاکرێ ئەڤرۆ ئاهنگەک ب هەلکەفتا ١٨ێ شۆباتێ ژبۆ قوتابیێن خۆ سازکر\nڕێزبەندیــا دەهـــ ناڤێن ئێکێ یێن قوتابیێن کۆلیژ و پەیمانگەها تەکنیکى - ئاکرێ ئێڤاران\nناڤێن قوتابیێن دەرچوویێن ئێکێ و دوویێ و سێ یێ یێن پەیمانگەها تەکنیکى - ئاکرێ سپێدان و ئێڤاران\nب پشکریا پتر ژ پازدە وەلاتان دووەم کۆنفرانسێ هەڤپشک هاتە برێڤەبرن\nئەڤڕۆ دووجۆڕێن فاکسینا هاتنەدانان\nئێکەم کۆمبوونا ئۆنلاین هاتەکرن\nئاگەهداری و دامەزراندن\nمێشکێ پاکژ باژێرەکێ پاکژ دروست دکەت\nڕۆژا چارێ ژ وۆڕکشووپا ئۆنڵاین ب داوی هات\nئێکەم کۆمبوونا پشتى کۆڕۆنایێ\nئەڤرۆ مینا جەژنێ بوو ل کۆلیژ و پەیمانگەها تەکنیکی – ئاکرێ\nئەڤرۆ ئاهەنگەک تژی چالاکی هاتگێران\nسمینارەک ل سەر زمانەڤانیا بایۆلۆژى هات پێشکێشکرن\nپشکا کارگێرى یاسا سەرەدانا دادگەها ئاکرێ کر\nگەنگەشەکرنا نامەکا دکتۆڕایێ ل ئەمریکا\nگەنگەشەکرنا نامەکا ماستەڕێ ل هەولێرێ\nدەست شووشتن فایڕۆس کۆشتن\nوۆڕک شووپەک ل سەر سێ تەوەران هاتە پێشکێشکرن\nوۆرک شووپەک هاتکرن\nدووەم کۆمبوونا ئۆنلاین هاتەکرن\nگەنگەشا نامەکا دکتۆڕایێ هاتەکرن\nئەڤرۆ ئاهەنگا هەڤناسینێ و ڕۆژا ئالایێ کوردستانێ هاتگێران\nسەرەدان و پیرۆزباهى\nئاهەنگا ڕۆژا قوتابیان هاتەکرن\nليستا مووچەى هاتە ڕێکخستن\nئەڤرۆ ئەزموونێت دووماهیکا سالێ هاتن دەستپێکرن\nئەڤڕۆ فیدباکا قوتابیان ژبۆ مامۆستان هاتە ئەنجامدان\nهەرنها کۆمبوونا جڤاتا کۆلیژ و پەیمانگەها تەکنیکی – ئاکرێ تێتکرن\n(مزگین ئەی شەهید ڕۆژامە هەلات بەرێ خویناتە ئازادی خەلات)\nئەڤرۆ ل کۆلیژ و پەیمانگەها تەکنیکی – ئاکرێ ، وورک شوپەک هات پێشکێشکرن\nمال ب مال مووچە هاتن دان\nئاهەنگا دەرچوونێ هاتکرن\n(نەوڕۆز هات نیبووڤە سال جەژنا مللەتێ ئاری بژکینن ڕۆژێن تاڵ دا ڕۆن بن شەڤێن تاری)\nکۆمپانیا کار هند پێدڤیێت خارنێ ددەت قوتابیێن بەشێ ناڤخۆیی\nئەڤڕۆ ئێکەم کۆمبوونا کۆڕسێ دوویێ یێ خاندنێ هاتکرن\nبەریکانەکا پرسیارکرنێ هاتەکرن\nئه‌زمونین خولا دوویێ\nدووەم کۆمبوونا ئۆنڵاین یا جڤاتێ هاتەکرن\nخۆلەکا جوان نڤیسینێ هات دەستپێکرن\nنامەکا ماستەڕێ هاتە گەنگەشەکرن\nخشتا هەلسانگاندنێ پشکا تەکنۆلۆژیا زانیاری\nخشتا هەلسەنگاندنێ پشکا وەرگێڕان سپێدان و ئێڤاران\nب کریار مە بەرسڤا کۆمێنتا دا\nئاگەهداریا پشکا نەخۆشەڤانی ئێڤاران دکەین کۆ گۆڕانکارى د خشتا وان دا هاتیە کرن\nخشتا هەلسەنگاندنێ پشکا رووپیڤان سپێدان و ئیڤاران\nخشتا هەلسەنگاندنێ پشکا نەخۆشەڤانى سپێدان\nسەخبێریکرنا باغچێن کۆلیژ و پەیمانگەهێ بەردەوامە\nدانا ڕێنما و خۆ پاراستنێ ژ نەخۆشیا کۆرۆنایێ بەردەوامە\nنمرێت قوتابیێن پشکا نەخۆشەڤانی ئێڤاران\nحەفتێ نیسانێ وێ دوو سمینار هێن پێشکێشکرن\nنمرێت قوتابیێن پشکا نەخۆشەڤانى سپێدان\nئاگەهداریا تەڤایا قوتابیێن کۆلیژ و پەیمانگەها تەکنیکى - ئاکرێ دکەین\nئێکەم کۆمبوونا سالا نویا خاندنێ هاتکرن\nنمرێت قوتابیێن پشکا تەکنۆلۆژیا زانیارى پەیمانگەهــ ٢\nئەڤرۆ ئەزموونێن کۆڕسێ ئێکێ هاتن دەستپێکرن\nنمرێت قوتابیێن پشکا رووپیڤان سپێدان قوناغا ئێکێ\nئەڤرۆ دوو سمینار هاتن پێشکێشکرن\nنمرێت قوتابیێن پشکا رووپیڤان ئێڤاران\nئاگەهداری خشتا پشکا رووپیڤان ئێڤاران گۆڕین ل سەرکرنە\nهەوەکا دار چاندنێ ل پەیمانگەهێ هاتە ئەنجامدان\nپیرۆزە ١٢٢ سالیا ڕۆژنامەڤانیا کوردى\nئەڤرۆ کۆمبوونا جڤاتا کۆلیژ و پەیمانگەهێ هاتەکرن\nسەرەدانەک ب شەڤ ژبۆ بەشێن ناڤخۆیێن کۆڕان\nهندەک سمینارێن هاتى پێشکێشکرن ژلایێ مامۆستایان ڤە\nئەڤرۆ بەریکانەکا زانستى یا پرسیارکرنێ هاتەکرن\nنمرێت قوتابیێت پشکا تەکنیکى وەرگێران سپێدان\nنمرێت قوتابیێن پشکا کارگێرى یاسا سپێدان قۆناغا ئێکێ\nوۆرکشووپا جوان نڤیسینێ ب باوەرنامەدانێ ب داوى هات\nنمرێت پشکا کارگێرى یاسا ئێڤاران قۆناغا ئێکێ\nپرسە و سەرەخۆشى\nنمرێت قوتابیێن پشکا کارگێرى یاسا سپێدان قۆناغا دوویێ\nسەرۆکێ زانکۆیێ پەیامەک بەلاڤکر\nبخێرهاتى هەیڤا پیرۆز\nنمرێت قوتابیێن پشکا کارگێری یاسا ئێڤاران قۆناغا دوویێ\nخشتا هەلسەنگاندنێ کارگێرى یاسا سپێدان و ئێڤاران\nئاگەهداری ژبۆ تەڤ قوتابیان\nسەیرانا بهارى یا کۆلیژ و پەیمانگەهێ هاتەکرن\nخشتا هەیڤا رەمەزانا پیرۆز\nپشکـــکێشانا یاریێن خۆلا تەپاپێ هاتەکرن\nدانا خارنەکا فتارێ\nنمرێت پشکا تەکنیکى وەرگێران سپێدان\nنمرێت قوتابیێن پشکا تەکنیکى وەرگێران ئێڤاران\nئاگەهداری ژبۆ قوتابیێن قۆناغا ئێکێ\nنمرێت قوتابیێن پشکا تۆرێن کۆمپیۆتەرى و پاراستنا زانیاریا\nپەیامەکا پیروزباهیـێ ژلایێ بــــەرێز پروفیسور د. منهل ٳلهام عبدال راگرێ پەیمانگەها تەکنیکی یا ئاکرێ\nلژنا ئەزموونان و بەردەوامی دکارکرنێ دا\nپشکا نەخۆشەڤانى سەرەدانا قوتابخانا سیپەکر\nچەند سمینار ژلایێ ماموستایێن پەیمانگـــــەها تەکنیکــــی یا ئاکرێ هاتنە ئەنجامدان\nب هەلکەفتا هاتنا ھەیڤا رەمەزانا پیروز، بناڤێ خۆ و سەروکاتیا زانکۆیا پۆلیتەکنیکی یا دھۆک گەرمترین پیروزباهیا ل تەڤایا موسلمانێن جیهانێ ب گشتی و موسلمانێن کوردستانێ ب تایبەتی دکەم، و ژ خۆدێ مەزن و دلوڤان دخازم، ئەف ھەیڤە ببیتە هەیڤا خێرێ وخوشی وبەرەکەتێ و دیر بونێ ژ ھەر نەخوشیەکێ، وبتایبەتی نەخوشیا کورونایێ، ئەوا جیھان ھەمی بخو ڤە گرتی\nھەر بڤێ ھەلکەفتێ، بفەر دبینم سوپاسیا دەزگەهێن ئێمناهیێ و کەرتێ ساخلەمیێ وماموستا و فەرمانبەر و قوتابیێن زانکۆیا پۆلیتەکنیکی یا دھۆک بکەم، ژبەر پێگریا وان یا بەردەوام ب رێنمایێن حکومەتێ و بزاڤێن وان بۆ بەردەوامی دانا خاندنێ ب رێکا ئەلکترونی.\nپ. د. عدنان محسن عبدالعزیز\nسەروکێ زانکۆیا پۆلیتەکنیکی یا دھۆک\nخۆلەکا تەپاپێ ل کۆلیژ و پەیمانگەهێ هاتە ڤەکرن


نه‌ته‌وه یه‌کگرتووه‌کان پێشوازیى له قەڵغانى خه‌ڵک دژ به داگیرکاریه‌کان کرد – کوردی – RojNews.News\nنه‌ته‌وه یه‌کگرتووه‌کان پێشوازیى له قەڵغانى خه‌ڵک دژ به داگیرکاریه‌کان کرد\n29/02/2020 - 1:02:13 pm\nچوؤرشەممە, 27 يون 2018 – 13:22 ڕۆژنیوز- هه‌ولێر\nدوای ئەنجامدانی گردبوونەوەیەک لەبەردەم بارەگای نەتەوە یەکگرتووەکان لە شاری هەولێر و خویندنەوەی یاداشتێک دژ بە داگیرکاریی دەوڵەتی تورک، شەوی ڕابردوو، شاندێکی قەڵغانی خەڵک دژی داگیرکاریی یاداشەتەکەیان ڕادەستی نەتەوە یەکگرتووەکان کرد.\nکۆسره‌ت ئه‌حمه‌د، یەکێک لە ئەندامانی شاندەکە به ڕۆژنیوزى ڕاگه‌یاند: له‌گه‌ڵ به‌رپرسانى ئۆفیسی هەولێری نەتەوە یەکگرتووەکان کۆبووینه‌وه و وەک چۆن لە یاداشتەکەماندا هاتبوو داوامان لێکردن، کە هه‌وڵه‌کانیان بخه‌نه گه‌ڕ بۆ ئه‌وه‌ى تورکیا ده‌ست له داگیرکاریه‌کان هه‌ڵبگرێت.\nکۆسره‌ت ئه‌حمه‌د وتیشى: به‌رپرسانى نه‌ته‌وه یه‌کگرتوه‌کان له هه‌ولێر بەڵێنیان پێداین، کە داواکاریی و یاداشتەکەمان بۆ سه‌رووى خۆیان له به‌غدا و نیۆرک بنێرن، بۆ ئه‌وه‌ى ئه‌وان کارى زیاترى له‌سه‌ر بکه‌ن.\nئەو ئەندامەی بەرەی قەڵغانی خەڵک، وتیشی، کە بەڵێنیشیان پێداون له هه‌ر چالاکیی و گردبوونه‌وه‌یه‌کیش له داهاتوو هاوکاریی بەرەکە بکەن و هه‌ماهه‌نگ بن بۆ گەیاندنی داواکارییەکانیان.\nتەواوی گوندەکانی حەسەکە لە چەتەکانی داعش پاککرانەوە\nلە عەفرین دوو تەقینەوە ڕوویاندا.. کوژراو هەیە\nلە شارەزوور-یش خۆپیشاندان دەستیپێکرد و ڕێگای کەلار داخرا\nئەنجومەنی ناڕەزایەتی سنووری ڕاپەڕین داوای فراوانکردنی خۆپیشاندانەکان دەکەن\nئه‌نجومه‌نی باڵای سیاسی و به‌رژه‌وه‌ندی: تەنها ئێمە دەتوانین لێپێچنەوە لە ئەندامان بکەین\nگۆڕان، نەوەی نوێ و لاهور شێخ جەنگی هەڵوێستی خۆیان لەبارەی خۆپیشاندانەکان خستەڕوو\nڕێکخەرانی خۆپیشاندانەکانی سلێمانی: دۆخەکە بە ئازادکردنی چالاکوانان هێور دەبێتەوە\nئەڵمانیا، قەدەغەی سەر ئاڵاکانی یەپەگە و یەپەژە هەڵگیرا\nلە ویلایەتی بایەرنی ئەلمانیا دادگای باڵا بڕیارێکی نوێی دەرکرد و ڕایگەیاند: بەرزکردنەوە ئاڵاکانی یەپەژە و یەپەگە چیتر تاوان نیە. لە...


ئەوەی پارتى و یەکێتى بڵاوى دەکەنەوە پێچەوانەكەی راستە\nپارتی و یەكێتی قۆناغێکى ترى پیلانگێڕییان دژی گۆڕان دەستپێکردوە، هەر كاتێك گۆڕان سەركەوتنی بە دەستهێنابێت ئەو دو حیزبە دەسەڵاتدارە دەستیان كردوە بە شەڕی راگەیاندن و تۆمەت هەڵبەستن بۆى، ئێستاش کە گۆڕان سەلماندییەوە پابەندە بە بەها و پرەنسیپەكانی و سازش لە داخوازییەكانی خەڵك ناكات، یەكێتی و پارتی دواى پەنابردن بۆ ساختەكاری و دزینی دەنگەكانی و پەنا بۆ ناوزڕاندن و تۆمەت هەڵبەستن دەبەن.\nبزوتنەوەی گۆڕان و جەماوەرەكەی کە تاکە ئامانجیان بەرژەوەندى گشتى و سەروەربونى یاسا و ئەنجامدانى چاکسازى و روبەڕوبونەوەى گەندەڵییە، راهاتون بەو هەمو تۆمەتانەی پارتی و یەكێتی ماوەی نۆ ساڵە دەیدەنە پاڵ بزوتنەوەكە، لەهەر هاوڵاتییەكی ئەم هەرێمە بپرسی بۆچی دو حیزبی دەسەڵاتدار هەركات دەستیان كردوە بە تۆمەت هەڵبەستن و هێرشی میدیایی بۆ سەر گۆران، یەكسەر دەزانێت كە گۆڕان لە شوێنێكدا تەنگی بەو دو حیزبە هەڵچنیوە.\nبۆ هەڵسوڕاوانی گۆڕان هیچ سەیر نییە لە رۆژێكدا رۆژنامەیەكی سەر بە باڵی ئەمنی پارتی و رۆژنامەیەكی سەر بە باڵی ئەمنی یەكێتی تۆمەتی هاوشێوە لە دژی گۆڕان بڵاوبكەنەوە، یاخود رۆژانە چەندین میدیای سێبەری ئەو دو حیزبە كاریان بوبێتە ناوزڕاندن و تۆمەت بڵاوكردنەوە لەسەر گۆڕان و سەركردەكانی.\nبۆ نمونە رۆژنامەی باس دەڵێت گۆڕان پارە لە یەكێتی وەردەگرێت و رۆژنامەی ژیانیش دەڵێت شوقە و ڤێلا وەرگرتن لەناو بزوتنەوەی گۆڕاندا پەرەی سەندوە، یان لەناو گۆراندا كێشەی ناوخۆیی هەیە.\nلەو رۆژەوە گۆڕان دامەزراوە، ئەو دو حیزبە تۆمەت نەماوە بۆی هەڵنەبەستن، هەموشی بۆ ئەوە دەگەڕێتەوە كە یەكێتی و پارتی لە قورسایی و كاریگەریی گۆڕان دەترسن، لەماوەی نۆ ساڵی رابردودا هەر كاتێك گۆڕان سەركەوتنێكی بە دەستهێنابێت ئەوا ئەو دو حیزبە دەسەڵاتدارە دەستیان كردوە بە شەڕی راگەیاندن و تۆمەت هەڵبەستن بۆ گۆڕان، ئێستاش كە جارێكی دیكە گۆڕان سەلماندییەوە پابەندە بە بەها و پرەنسیپەكانی و سازش لەسەر داخوازییەكانی خەڵك ناكات، یەكێتی و پارتی جارێك پەنا بۆ ساختەكاری و دزینی دەنگەكانی دەبەن و جارێكیش پەنا بۆ ناوزڕاندن و تۆمەت هەڵبەستن دەبەن.\nبە بۆچونی هەندێك لە هەڵسوراوانی بزوتنەوەی گۆڕان ئەم تۆمەت هەڵبەستنانەی ئەمجارەی میدیاكانی پارتی و یەكێتی، قۆناغی چوارەمی پیلانگێڕی ئەم دو حیزبەیە لە دوای (12)ی ئایارەوە لە دژی بزوتنەوەی گۆڕان، بە جۆرێك لە قۆناغی یەكەم دەنگەكانی گۆڕانیان دزی بۆ ئەوەی گۆڕان لە بەغدا لاواز بكەن، لە قۆناغی دوەمدا بە چەك و هێرشكردنە سەر مەكۆی سەرەكی گۆڕان ویستیان گۆڕان چاوترسێن بكەن بەوەی واز لە باسكردنی ساختەكارییەكانی هەڵبژاردنەكەی (12)ی ئایار بهێنێت، بەڵام لەمەیاندا سەرنەكەوتن و گۆڕان نەك تەسلیمی ئیرادەی ئەوان نەبو بەڵكو لەسەر ئاستی كوردستان و هەمو عێراقیشدا هێزی دەستپێشخەربو لە ئاشكراكردنی ساختەكارییەكان.\nلە قۆناغی سێیەمیشدا هەمو هەوڵێكیاندا وەفد بنێرنە لای گۆڕان بۆ ئەوەی رازی بكەن واز لەوە بهێنێت كە لە بەغدا كار بكات بۆ هەڵوەشانەوەی ئەنجامە راگەیەنراوەكانی هەڵبژاردن و بە دەست ژماردنەوەی دەنگەكان، بەڵام لەمەشیاندا ئیرادەی گۆڕان سەركەوت و ئەوان شكستیان هێنا.\nدوای ئەوەی یەكێتی و پارتی لە هەمو هەوڵەكانیان لە دژی گۆران شكستیان هێنا، لە ئێستادا خەریكی جێبەجێكردنی قۆناغی چوارەمی پیلانەكەیانن لە قۆناغی ناوزڕاندن و بوختان هەڵبەستن و شەڕی راگەیاندنە، لەم قۆناغەشدا بەوپێیەی پێشتر و لە ساڵانی رابردودا هەرچی تۆمەت هەیە بۆ گۆڕانیان هەڵبەستوە، هیچ نەماوە پەنای بۆ نەبەن ئەوە نەبێت كە بەرپرسانی گۆڕان پارە و شوقە لەم و لەو وەردەگرن و بە دەست كێشەی ناوخۆییەوە دەناڵێنن.\nوادیارە ئەو میدیاكار و بەرپرسانەی پارتی و یەكێتی هێشتا نەیانزانیوە كە هاوڵاتیانی هەرێم زۆر باش لەوە تێگەیشتون كە هەرچی میدیاكانی ئەوان بڵاوی بكەنەوە، پێچەوانەكەی راستە و باوەڕ بە پێچەوانەكەی دەكەن.


شار چکۆلە و 'ئەنیق' بوو کە من تیای دەژیام، هەرواش بوو کە بەئەمانەت لای ئەوانیتر بەجێم هێشت.\nیەکەم جاری چوونە شاخم، هەستی ئەو پیاوەم هەبوو کە چووبۆ سەر مانگ. منیش بە 'ئەپۆلۆ' چووبومە ناو ئەستێرەیەکی ڕوون و ڕووناک پڕ لە چیای هەڵچوو بۆ کەشکەشانی فەلەک. هەروەک تیمی ئەپۆڵۆ پێم خستەوە سەر زەوی شار، بە بیرۆکەی دروستکردنی تیمێکی ژن لە پیشمەرگەی ناوشار، بیرۆکەکە هی ئەوان بوو.\nدوەم و سێیەمی چوونم بۆ سەر مانگ، کەمتر لە ماوەی مانگێکی لە نێواندا بوو و ئیتر ئاشنا بوونم بە شاخ و پیشمەرگایەتی چووبۆە خانەی 'دێرین' بوونەوە. ئەوەی کە پێشتر لە شار بە تیۆری دەمزانین و خوێندبومەوە سەبارەت بە ئاڵۆزی و دژواری ناو شۆڕشەکانی ڕوسیا و فەرەنسا و هەڵسەنگاندنی ڕەخنەگرەکانیان، لەگەڵ سەحەری یەکەم رۆژی دووەم جاری شاخ، کەوتە بەرچاوم، بە ڕیالیتی بینیم لە کۆنفرانسی دوو دا.\nئێرە، باسی سێهەم جارە، لێرە بەتەواوی لە نزیکەوە و بە بەرکەوتنی ڕۆژانەوە هاوڕێی کەسایەتیە یەکەمەکانی'شۆڕشکردن' بووم. جگە لەوەی ڕۆژانە گوێم لە جیاوازی ئاستی ڕۆشنبیریی دەبوو لەدەوروبەرمدا، پێشینەی جیاواز و جیاوازی جۆری ڕۆشنبیریەکانیان پرسە گرنگەکانی دەخستە تای تەرازوەوە، منیش هەتا دەهات زیاتر لە شاخ و لە شار تێدەگەیشتم و بۆشایی لە نێوانیاندا نەدەما لەلام. گەرچی لەوێ هەموومان، لە بەرگی 'یەکپۆشی'دا بووین، منیش کراس و شەڕواڵەکەی باوکم پۆشیبوو و جامانەکەی باوکمم لە ملدا بوو، بەڵام نە ڕۆشنبیری و نە ئازایەتی و نە تێگەیشتن لە سیاسەت و نە شۆڕشکردن بە پۆشینی بەرگی یەکپۆشی نەبوو. لەناو ئەو بەرگە یەکپۆشیەدا بەهەزاران کەسایەتی جیا جیا وئاستی تێگەیشتنی جیا جیا و جۆری تێگەیشتنی جیا جیا و مەبەستی جیا جیا لە سیاسەتکردن و هۆکاری جیا جیا هەبوون بۆ بوون بە پێشمەرگە. ئەو دیتن وهەڵسەنگاندنەم وایکردبوو هەم مام جەلال و هەم کاک نەوشیروان بە هەموو گەورەیی و دڵسۆزی ومەحەبەتیانەوە و ڕێنمایی و پشتگیرییەکی زۆر میهرەبانەم بکەن، بەتەواوی لەخۆم بگرن. هەر ئەو هەڵسەنگانەشم ببوو بە بنەمای ئەوەی ژیانکردنم و سیاسەتکردنم هەموو ئەو کاتانە و هەتا لە شاخەوە هاتمە هەندەران بەتەواوی کۆماندۆیی/پێشمەرگایەتی بێت.\nهەر پێشمەرگەیەکی پیاو لەهەبوونی جیاوازی لە تێگەیشتنی تاکەکانی ناو شاخ تێنەگەیشتایە سەری لێدەشێوا و جێگەی نەدەبۆوە، هەر پێشمەرگەیەکی ژن لەوە تێنەگەیشتایە بەرباد دەبوو. لەو تێکەڵبوونی سەرزەمینە ڕوون و ڕووناکەکەدا، تێگەیشتن لەمە وهەڵسەنگاندنی وەکو بڕیاری مان و نەمان بوو. هەر ئەوەش وای کردبوو دوو شت بەرجەستەو و بەردەوام بن لە ئەزموونی سیاسی و پێشمەرگایەتیمدا، ئەو دووە تا ئێستاش کۆڵەکەیەکی پتەوی ڕاگرتنی جوانین لە یادوەریەکانی سەرتاسەری ئەو ئەزموونەمدا، یەکەم: ڕێزی زۆرم لێدەگیرا. دوەم : زۆر زۆریان خۆش دەویستم. ناشاررێتەوە منیش وابووم لەگەڵیاندا.\nهەر ژنێک، تاکێکی بیرکەرەوەی جیاوازە لەویتر، وەکوچۆن پیاوان یەک بەیەکیان کەسایەتی و خەسڵەتی تایبەتی خۆیان هەیە. گەرچی من لەو پێشمەرگایەتیەی ناوشارەوە، ئیتر بە فەرمی وەکو فەرماندەیەک بیرم ئەکردەوە و بە نافەرمی وەک سەرکردەیەک هەڵسوکەوتم ئەکرد لە هەمووشوێنێک و لە هەموو کاتێکی پیشمەرگایتیمدا بێ پشوو و وچان، لەگەڵ ئەوەشدا و لەهەموو ئەو کاتانەدا، نە ژینگەی شار و نە ژینگەی پیشمەرگایەتی بیری نەدەچوو بۆ ئەوەی پلە و پێگەی شایستە و بەرز بۆ پێشمەرگەی ژن دابنێ، ئەمە ڕاست بوو لەسەرتاسەری بزووتنەوەی کوردی کوردستانی باشوردا؛ نە ئەو پرسە لەئارادا بوو، نە بەشێک بوو لە سیاسەتکردن ، هەر قابیلی دیبەیتیش نەبوو.\nلە یەکەم جاری چونە شاخم لە ١٩٨٠ دا- ناچمە وردەکاریەوە- وەکو پێشمەرگەی ناوشار ناردمیانەوە بۆ شار و وتیان " تۆ حەیفە لەشاخ بکوژرێیت". بەڵام پاش ساڵێک لە دوای ناردنەوەم بۆ شار داوایان لێکردم بە سەرپەرشتی ئەوان، خۆم بە تەنیا ئەرکی کوشتنی پارێزگاری سلەیمانی بەجێبگەیەنم. پێش ئەم داواکاریە لەبەرئەوەی 'پێشمەرگەی ناوشار' هەموو پیاو بوون ، لەبەر ئەوە داوام لێکرابوو بە دەمانچە چواردەخۆرەکەی خۆم و لە ماڵی خۆمدا لە شار، ڕاهێنانی سەربازیی/پێشمەرگایەتی بە دوو کچیتری زۆر بوێر و ئازا بکەم لەشانەکەمدا (ئەلف) و (ت) بە مەبەستی پێک‌هێنان و زیاکردنی ژمارەی کچە ئازاکان و دروستکردنی بەشێک لە پێشمەرگەی ناوشاری تایبەت بە ژن. زوو زووش سیمیناری فەلسەفەی سیاسیم بۆ ئەکردن و ڕاهێنانم پێ ئەکردن خۆیان سیمینار لەسەر خوێندنەوەکانیان بکەن. ئەو ڕۆژەی وتیان ئەرکی منە پارێزگاری سلەیمانی بکوژم، حەپەسام، بیرکردنەوە لە شەڕە سەربازییەکان و ئەنجامدانی کوشتنی یەک کەس ڕووبەڕوو هێندەی ئەرز و ئاسمان هۆش و هەست وبیرکردنەوەی لەرزاندم.\nلە ماوەی گەڕانەوەمدا لە ناو شار پێشمەرگە بووم، ئامادە بووم بکوژرێم بەڵام بیرم لە کوشتنی کەس نەکردبۆوە. چەندین ئەرکیترم ئەنجامدابوون کە ئەرکی سەربازی/پێشمەرگایەتی بوون و لەگەڵ ئەو دوو کچە ئازایە و چەند پیاوێکی ئازا و بوێری (پۆلی قەڵا) کە لە ژمارەی پەنجەکانی دەست تێنەدەپەڕین. لەهەمویاندا هەرکاتێک پێویست بوایە دەستم ئەکردەوە و هەمیشە ئەو دەمانچەیەی خۆمم پێ بوو لەو ئەرکانەدا. هەموو ئەم ئەرکانە بەسەرکەوتووی جێبەجێکران، بەشداری لە ڕێکخستن و جێبەجێ کردنی خۆپیشاندان و مانگرتنی سلەیمانی، لەسەروو هەمویانەوە ئەرکی سوتاندنی زیلەکانی بەردەکی سەرای سلەیمانی/یان وەک خەڵک ناویان نابوو کردنەوەی ئاگری نەورۆز بە نوێژی نیوەڕۆ بە دەنگی لورەی سەیارەی 'نەجدە' وە. سەرەڕای کۆبوونەوە و ئیشیتر کە هەموو لە ڕێکخستندا دەیانکردن و منیش لەگەڵایاندا وەکو بەیان بڵاوکردنەوە و بەیان خستنە ماڵەکانەوە بەشەوان لە کاتێکدا کە 'نەجدە' ئۆتۆمبێلی پۆلیس لەسەر سوچی کۆڵانەکاندا شەوانە خۆیان مات ئەدا بۆ گرتنمان،هتد.\nهەموو ئەمانەم کرد بی دوودڵی، بەڵام کە داوایان لێکردم پارێزگاری شاری سلەیمانی بکوژم، هێشتا قسەکەیان تەواو نەکردبوو یەکسەر هێنامە بەرچاوم چۆن ئەیکوژم و زانیم ناتوانم، بێگومان بووم لەوەی ناتوانم، ئەو خێرا ڕەتکردنەوەیەم تێیگەیاندم کە هەرگیز ناتوانم کەس بەرەوڕوو بکوژم. هەستم کرد ئەوە کەم و کوڕییەکە لە منی شۆڕشگێردا، ئیتر زانیم لەو بیرۆکەکی ئایندەشدا داوای ئیشی لەو جۆرەم لێدەکرێت و لە هیچ بیرۆکەیەکی ئایندەشدا ناتوانم وەکو پێشمەرگەی ناوشار ئیشبکەم. ئەوەی لە منا هەبوو زیاتر حەزکردن لە تێگەیشتن بوو بە تێگەیشتنی زانستی سەربازیشەوە، ئەو حەزی تێگەیشتنە بە کەڵکی ئەوە نەدەهات 'ئیغتیالات' بکەم. هەر ئەو دەقەیەی کە داوام لێکرا پارێزگاری سلەیمانی بکوژم، بێ ئەوەی هەناسەیەکی پێ بچێت، ووتم: " نایکەم، ببورن ناتوانم"، گوێم لێ نەبوو ئەوان دەیانووت چی، چونکە من بیرم لەوە دەکردەوە هەر ئەو دەقەیە داوا بکەم بمنێرنەوە بۆ شاخ، ووتم: " تکایە ئەمەوێت لەوێ لە شاخ بەردەوام بم"، پێش ئەوەی گوێ لە وەڵامەکەیان بگرم، ووتم: " بمنێرنەوە یان نا، سبەینێ خۆم ئەچمەوە شاخ". ئیتر سەرۆکی رێکخستنەکانی شار پیاوێکی زۆر نەرم و میهرەبان بوو و داواکەی جێ بەجێکردم و خۆشی هەر لە کاتی گەڕانەوەی مندا کە کاتی کۆنفرانسی دوەەم بوو هاتە کۆنفرانسەکە وهەڵبژێررا بە ئەندامی سەرکردایەتی و ماینەوە لە شاخ.\nکات تێپەڕی و من ئاگام لە پێشمەرگەی ناوشار و ڕێکخستنەکانی شار نەما و لە شاخ بیستم بیرۆکەی دروستکردنی بەشێکی پێشمەرگەی ناوشار لە ژنان، هەڵوەشاوەتەوە. دواتریش، ئەرکی کوشتنی پارێزگاری سلەیمانی ماوەیەک بێدەنگییان لێکردبوو، بەڵام سەریهەڵدایەوە و ئەمجارە ئەرکەکەیان سپاردبوو بە تیمێک لە ژن و پیاوی زۆر ئازا، بەداخەوە ڕۆژێک پێش ئەنجام دانی ئەرکەکەیان هەموویان گیرابوون و حوکمی ئیعدام/لەسێدارەدان و کوشتنیان لەسەردرابووو، لێیان شەهید کردبوون. هاوڕێ (ئەلف) یەکێک بوو لەو دوو ژنەی کە من پێشتر ڕاهێنانم لەسەر چەک پێدەکردن لە شار، ئەو لەو تیمەدا بوو، کە لە ژێر سەرپەرشتی مندا بوو هەر بە دەمانچەکەی خۆم کە پێم بوو لە ماڵی خۆمدا ڕاهێنانی سەربازیم پێکردبوو، (ئەلف) لە کاتی دانوستانەکەی نێوان شاخ و حکومەتدا لەگەڵ کۆمەڵێکیتر لە زیندانی سیاسیدا کە هەموویان حوکمی لەسێدارەدانیان لەسەر بوو، ئازاد کران. (ئەلف) هاتە شاخ و ئەو کات سەرکردایەتی لە سورداش بوو، ئەویش لەوێ دەمایەوە بەڵام سەردانی مقەڕی ئێمەشی دەکرد 'کەرتی رێکخستنی دوکان' کە لە شەدەڵە بوو ئەوکاتانە. شەدەڵە دێیەکی زۆر جوانی پڕ درەخت و سەوزایی بوو، نزیک بوو لە هەڵەدن و سورداش و سەرگەڵوو و بەرگەڵوو.\nئیتر ماوەیەک بوو، وەکو یەکەم پیشمەرگەی ژن کرابووم بە 'کادر' و گواسترابوومەوە بۆ مقەڕی 'کەرتی رێکخستنی دووکان' لە هەڵەدن و پاشان لە شەدەڵە. ئەوکات ئەو بە کادر بووەی من لەوێ زۆر گرنگ بوو، جونکە ژن بووم و بۆ ژن و هیچ پلەیەکی لەوە بەرزتر هێشتا نەدرابوو بە پێشمەرگەی ژن. پاش دنیایەک لە ئەزموونی ناو شار و شاخ، ئەم پلەیە بە ڕەوا بینرابوو، پاش ئەوەش بوو کە وەکو پێشمەرگەیەکی ژن ماوەیەک لە مەکتەبی عەسکەری و ماوەیەک لە سەرکردایەتی چ لە ناوزەنگ و چ لە بەرگەڵوو/سەرگەڵوو و چ لە بالیسیان و باوزێ دوای ئەوێش ماوەیەک لە تیپی ٢١ی کەرکوک و ماوەیەک بۆ شەڕی بێتواتە لە پڵنگان بووم و هتد.\nئەو پلەی 'کادر'یەی کە بەخشرا بوو بە من، تا ئەوکاتی(ساڵی ١٩٨٤)، یەکەم پلەی بەرز بوو بدرێت بە پیشمەرگەیەکی ژن لای ئێمە، ئەو ژنەش من بووم. ئەوە وای کردبوو خۆشی و خەم بە پێکێک نۆش بکەم. خەم بوو، چونکە هەر لە شارەوە ئاشنا بووم بە سیستماتیک بوونی 'نادادپەروەری بەرامبەر بە ژن'، لە شاخیش ئەو نادادپەروەریەم دەبینی و هێندە سیستەماتیک بووکامەی باشترین کەس بوو بەسەریدا تێدەپەڕی و هەستی پێندەکرد.\nبەو پلەیەوە کە ەبرزترین پلەی پیشمەرگەی ژن بوو چوومە کەرتی رێکخستنی دوکان، لەوێ بەرپرسی مقەڕ کاک فەرهاد بوو، ئەو دەیزانی کە دەتوانێت متمانەم پێ بکات بۆ بەڕێوەبردنی مقەڕیش. زۆرجار کە خۆی لەوێ نەدەبوو و بە ئیش دەڕۆیشت بۆ چەند ڕۆژێک، هەموو ئەو کاتانە من مقەڕم بەڕێوە دەبرد هەتا دەگەڕایەوە. ئەگەر من پێشمەرگەیەکی پیاو بومایە پێیان دەوتم 'جێگری بەرپرسی مقەڕ'، چونکە بە کردەوە و ڕیالیتی ئەوەم دەکرد. جگە لە کۆبوونەوە و سیمینار کردن بە دێهاتەکان، بەردەوام کۆبونەوەم بە پیشمەرگەکانی مقەڕ دەکرد و سیمینارم لەسەر بابەتی ئابووری و زانستی سەربازیی/پیشمەرگایەتی و فەلسەفەی سیاسی و بونیادی دەوڵەت و زانستی کۆمەڵناسی دەکرد.\nلە مقەڕ، ژمارەیەکی زۆر پێشمەرگەمان لا بوو لە ١٩٨٤ دا، سەرەتای دانوستانکردن بوو لەگەڵ حکومەتی عێراق و ژمارەیەکی زۆریش 'فیرار' مان لا بوون، ئەوانەی خزمەتی سەربازییان بۆ حکومەتی عێراق ڕەفز کردبوو و هەڵاتبوون و هاتبوونە لای ئێمە بۆ شاخ. ئەوانە لە هەموو شوێنێک هەبوون بە ژمارەی زۆر، لای ئێمە یەک دوانێکیان تازە ببون بە پیشمەرگە و یەکێک لەوانە هاوڕێ (ب) بوو. هەموو ئەوانەی کە تازە دەبوون بە پیشمەرگە لە سەعاتی ئێوارەشەودا دەبوون بە پاسەوان، لەبەر ئەوەی سەرلەئێواران نە سوپای عێراق و نە جاش و نە حیزب و هێزە کوردەکانیتر هێرشییان نەدەکردە سەرمان، بە کاتی پاسەوانیی ئاسان لەقەڵم دەدرا، بە کوردیەکەی، هەموو کەسێک دەیتوانی بیکات.\nالليل والسما .. ونجومه وقمر ، قمر وسهر\nيا حبيبي أنا .. يا حياتي أنا\nکلنا في الحب سوا\nوالهوى .. آه منه الهوى .. آه منه الهوى.. آه منه الهوى\nسهران الهوى، يسقينا الهنا\nويقول بالهنا.. یا حبيبي\nیاللە نعيش، في عيون الليل ونقول للشمس\nتعالی تعالی بعد سنة، مش قبل سنة\nدي ليلة حب حلوه، بألف ليلة\nبألف ليلة وليلة\nهو العمر إيه؟ إيه غير ليلة ، زي الليلة\nوا پەشۆکان ئاوڕییان نەدایەوە و بیریان لەوە نەکردەوە سەیرم بکەن، هەردوکیان بە بێ دەنگی هەستانە سەرپێ لەشوێنی خۆیاندا و ڕوویان رێک ڕاگرتبوو بەرەو دێیەکە. هەروەکو چۆن پێویست نەبوو پەلەپیتکەم گیربکەم لە کڵاشینکۆفەکەم لە میل ڕاکێشاندا چونکە مەبەستم لە کوشتنیان نەبوو، هەرواش پێویست نەبوو پێیان بڵێم دەست بخەنە سەر سەریان یان هەرچیەکیتر لەو هەنگاوانەی کە دەکران بەرامبەر بە دوژمنێک لە حاڵەتی لەو جۆرەدا، مەبەستی من زۆر جیا بوو. بەڵام ویستم باش هاوڕێ (ب) تێبگات چەند خەتەر بوو بەو جۆرە پاسەوانیکردن، نوکی پێی ڕاستم لە قۆناغی کڵاشینکۆفەکەی مقەڕ گیرکرد کە (ب) بۆ پاسەوانی پێی بوو، بەلای خۆمدا خستم و ئینجا هەر بە هەمان نوکی ئەو پێیەم لەسەر ئەرزەکەوە 'پاش پاڵێکم' پێوەنا بەرەو لای خۆم و زیاتر دورم خستەوە لەوان. ئیتر بێ ئەوەی من پێشمەرگە ژنەکە بانگ بکەم (ئەلف) خۆی هات و لەو لایەمەوە وەستا کە کڵاسینکۆفەکە لەسەر ئەرزەکە کەوتبوو، دوور بوو لەوانەوە.\nپرۆسەی چەک کردنەکەیان تەواو بوو، مەبەستەکەم پێکا و بۆم دەرخستن کە پاسەوانیکردن ئاوا ناکرێت و هەم ئەوان بە ئاسانی دەگیرێن و دەستبەسەر دەکرێن، هەم ئێمەی پێشمەرگەی ناو مقەڕێش کە پشتمان بەوان بەستوە پاسەوانمان بن، تاکمان تیا نامێنی و هەموومان دەکوژرێین. ئیتر کاتی ئەوە بوو تێی بگەیەنم کە بێڕیزی بەرامبەر بە پێشمەرگەی ژن نەکات. هەر بە جوڵاندنی نوکی لولەی کڵاشینکۆفەکەم و بە دەنگێکی نەرمی هاوڕێیانەوە (ب)م بەناوی خۆیەوە بانگکرد، وتم: " هاوڕێ (ب) چەککردنەکەت تەواو بوو، ئەمە تەنها دەرس بوو بۆ تێگەیاندنت".\nمنیش ووتم: با ئەمە لە نێوانی خۆماندا بمێنێتەوە، پیشمەرگایەتی بریتیشە لە پشتبەیەک بەستن و وەفا و دڵسۆزی بۆ یەکتری. جارێکیتر باسمان نەکردەوە هەتا ئێستا، حاڵەتەکە شتێک نەبوو لەبیربچێتەوە، وەکو ئەوسا دەیبینم، بیرم نەماوە ناوی (ب) چی بوو.\n*(ئەلف) و (ب) ناوی خوازراوون و لەبەر ئەوەی بەدواییەکدا دێن هەڵم بژاردوون.\n**گۆرانیەکە 'هەزار و یەک شەو' ی ئوم کەلسوم، شیعری مورسی جەمیل عزیز و ئاوازی بلیغ حمدی بوو.


پێنتاگۆن سەرقاڵی داڕشتنی گەڵاڵەی هێرشی نیزامی بۆسەر رێژیمی ئێرانە\nLocal\tWeb\tماڵپه‌ر هه‌واڵه‌کان چالاکی لاوان ژنان لینکی ماڵپه‌ڕه‌کان ڤیدیۆکان وێنه‌کان ئارشیف په‌یوه‌ندی Home هه‌واڵه‌کان پێنتاگۆن سەرقاڵی داڕشتنی گەڵاڵەی هێرشی نیزامی بۆسەر رێژیمی ئێرانە\nپێنتاگۆن سەرقاڵی داڕشتنی گەڵاڵەی هێرشی نیزامی بۆسەر رێژیمی ئێرانە\tخۆتەیار کردن بۆ شەڕی نیزامی لە دژی ئێران، سەرەکی‌ترین سیناریۆی وەزارەتی بەرگریی ئەمریکا دێتە ئەژمار.\nبەگوێرەی رۆژنامەی واشینگتۆن پوست، ئەرتشی ئەمریکا سەرقاڵی تاوتوێ کردنی گەڵاڵەی شەڕ لەگەڵ رێژیمی ئێرانە کە بەپێی رێنونییەکانی سەرکۆماری ئەو وڵاتە پێناسە کراون.\nسەرچاوەکە بە پشت بەستن بە کۆمەڵێک سەرچاوەی ئاگاداری ئەو مەسەلە نووسیەتی، ئەرتشی ئەمریکا لەو بڕوایە دایە کە دەتوانێ لە ماوەی کەمتر لە سێ حەوتوو، لە رێگەی هێرشی ئاسمانی و دەریاییەوە هێزە نیزامییەکانی رێژیمی ئێران تەفروتوونا بکات.\nئەم دژکردەوەی وەزارەتی بەرگریی ئەمریکا لەهەمبەر هەڕەشەکانی رێژیمی ئیسلامیی ئێرانە لەمەڕ هێرشی ئەو رێژیمە بۆسەر کەشتییە نێودەوڵەتی یان ئەمریکاییەکان لە کەنداوی فارس و هەروەها هەوڵدان بۆ داخستنی گەروو هورموز، کە یەک لە پێنجی سەرچاوە نەوتییەکانی جیهان لەو گەروویەدا تێپەڕ دەبن.\nواشینگتۆن پوست لە درێژه‌دا نووسیویەتی، ئەمریکا وردە وردە هێزە نیزامییەکانی خۆی لە کەنداوی فارس جێگیر و بەهێز دەکات و دوو ناوی فڕۆکەهەڵگری خۆی لە ئاوەکانی کەنداوی فارس پاراستووە و هەروەها ژمارەی کەشتییە دژەمینەکان و هێلیکۆپتەرەکانی زیاد دەکات.\nلە حەوتووی رابردووشدا ژمارەیەکی بەرچاو لە فڕۆکە هەرە پێشکەوتووەکانی ئەمریکا بە ناوی "ئێف ــ ٢٢" لە ئیماراتی یەکگرتووی عەرەبی جێگیر کران.


کوژاندنەوەی وزەی ئەلیکتریک لە دامەزراوەی ناتانز\nوێنەیەکی بەشی سەر زەوی دامەزراوەی ناوکی ناتانز لە ئێران\nوزەی ئەلیکتریک دەبڕدرێت لە دامەزراوەی ناتانز بۆ پیتاندنی یۆرانیۆم و ئەندامێکی پەرلەمانی ئێرانیش بە کارێکی تێکدەرانە ناودێری دەکات.\nبیهرۆز کەمالوەندی، وتەبێژی دامەزراوەی ناوکی ئێران بە ئاژانسی دەنگ و باسی فارس ڕادەگەیەنێت "بەرەبەیانی ئەمڕۆ یەکشەممە وزەی ئەلیکتریک لە بەشێکی ناتانز کوژاوەتەوە و هێشتا نازانرێت هۆکارەکەی چییە."\nدامەزراوەی ناتانز، یەکێکە لە دامەزراوە سەرەکییەکانی بەرنامە ناوکییەکەی ئێران و ئەو ئامێرانەی لەو دامەزراوەدا هەن، بەپێی ڕێککەوتنە ناوکییەکەی ساڵی 2015 قەدەغەن، بەشە گرنگ و هەستیارەکانی ئەم دامەزراوە ناوکییە لەژێر زەویدان.\nکەمالوەندی، هیچ ئاماژەیەکی بەوە نەکردووە کە ئایا وزەی ئەلیکتریک تەنها لە بەشی پیتاندنی ئەو دامەزراوە ناوکییەدا کۆژاوەتەوە یان لە تەواوی دامەزراوەکەدا، بەڵام دەڵێت "کوژانەوەی وزەی ئەلیکتریکەکە نەبۆتە مایەی مردن یان برینداربوونی هیچ کەسێک و نەشبۆتە مایەی ناسازی ژینگە و لە ئێستادا هەر ئەوەندە زانیاری هەن و لێکۆڵینەوەکانیش بەردەوامن."\nلەسەر ئەم ڕووداوە، مالیک شەریعەتی، وتەبێژی لیژنەی وزە لە مەجلیسی شورای ئێران لە تۆڕی کۆمەڵایەتی تویتەر نوسیویە "ئەم ڕووداوەی هاوکاتی ڕۆژی نیشتمانی تەکنەلۆژیای ناوکی و هاوکاتی هەوڵی ئێرانیش بۆ ناچارکردنی وڵاتانی ڕۆژئاوا تا سزاکان لەسەر ئێران هەڵبگرن، گومانێکی زۆری لەسەرە کە کارێکی دزەکردن و تێکدان و گێرەشێوێنی بێت."\nئمێشای شتاین، ڕۆژنامەوانی ئێستگەی ئیسرائیلیش لە تۆڕی کۆمەڵایەتی تویتەر دەنوسێت "لەوبڕوایەداین ئەو کێشە ئەلیکتریکییەی لە ناتانز هەیە، بەرەنجامی هێرشێکی ئەلیکترۆنی ئیسرائیل بێت." بەبێ ئەوەی هیچ بەڵگەیەک بخاتە ڕوو بۆ پشتڕاستکردنەوەی ئەو ڕاگەیەندراوەی.\nلە سەرەتای مانگی 7ی ڕابردوودا، لە کارگەی پێکەوەبەستنی ئامێرەکاندا لە دامەزراوەی ناتانز، تەقینەوەیەک ڕوویدا و زیانێکی زۆریشی دابوو. دەسەڵاتدارانی ئێرانی دەیانگوت "ئەوەی ڕوویدا کارێکی تێکدەرانە بووە و سەرچاوەکەیشی تێرۆریزمە."تا ئێستاش دەسەڵاتدارانی ئێران ئەنجامەکانی لێکۆڵینەوەیان لەو تەقینەوەیە بڵاونەکردۆتەوە، بەڵام دوای تەقینەوەکە، تاران ئاگاهی دا بە ئەمەریکا و بە ئیسرائیل لە هەر کارێکی بە "دوژمنکارانە" ناودێری دەکرد.\nڕۆژی شەممە، سەرۆکی ئێران لەڕێی ڤیدیۆییەوە کارگەیەکی پێکەوەبەستنی سەنتەرفیوجی بەسەرکردۆتەوە و لە هەمان کاتیشدا فرمانیداوە بۆ کارپێکردن یان تاقیکردنەوەی 3 کۆمەڵەی نوێی ئامێرەکانی سەنتەرفیوج.\nتاران بەردەوام نکوڵی دەکات لەوەی بەرنامە ناوکییەکەی بۆ مەبەستی لەشکریانە بێت و هەوڵی بەدەستهێنانی چەکی ناوکیش بدات. حەسەن ڕۆحانی، ڕۆژی شەممە جارێکی تریش جەختی کردەوە لەوەی وەک دەڵێت "تەواوی جموجۆڵە ناوکییەکانی ئێران بۆ مەبەستی ئاشتیانەیە."\nبەنجامین نەتەنیاهۆ، سەرەک وەزیری ئیسرائیل، کۆماری ئیسلامی ئێران بە هەڕەشە و مەترسی دادەنێت لەسەر بوونی دەوڵەتی جوو و هەروەها تارانیش بە هەوڵدان بۆ بەدەستهێنانی چەکی ناوکی گوناهبار دەکات.\nڕۆژی سێشەممە، کۆماری ئیسلامی ئێران لەگەڵ پێنج ئەندامە هەمیشەییەکەی ئەنجومەنی ئاسایشی نەتەوە یەکگرتووەکان و ئەڵمانیادا لە ڤیەننا کۆبووەوە و ئامانجی کۆبوونەوەکەش گێڕانەوەی ئێرانە بۆ وابەستەبوون بە ڕیککەوتنە ناوکییەکەوە.\nنەتەنیاهۆ دەڵێت " هەرچ ڕێککەوتنێک لەگەڵ ئێراندا دەبێتە مایەی زەمینە ڕەخساندن بۆ دروستکردنی چەکی ناوکی و ئێرانیش لە هەر بارێکدا بێت وابەستەی ئەو ڕێککەوتنە نابێت."\nسەرەک وەزیری ئیسرائیل هەر لە سەرەتاوە لەگەڵ ڕێککەوتنی ڤیەننادا نەبووە و بەردەوامیش جەختیکردۆتەوە لەوەی هیچ متمانە و دڵنیاییەکی تەواوەتی ئاسایشیانە نادات بە ئیسرائیل.


◄ Resultat: Found 13, page 1 of 2 Items per page: 🗐 1 🗐 5 🗐 10 🗐 25 🗐 50 🗐 100\n🎵 01-11 رۆژی بەرخۆدانی کۆبانێ Artworks\n📅 Lades Nov 1 2016 9:09AM\n👁 Denna post har tittat 11,805 gånger\nئاکۆغەریب رەنگی رۆنی 120x90سم [ Mer... 👁] ✖ ✖ 0 2 ✔ 70% ✍ H.B. 1-11-2016 9:09:51\n👫 ئاکۆ غەریب Biografi\n📅 Lades May 19 2015 1:33PM\n👁 Denna post har tittat 13,963 gånger\n1962 لە شاری سلێمانی لەدایک بووە. 1985 پەیمانگەی [ Mer... 👁] ✖ ✖ 43 27 ✔ 99% ✍ M.B. 19-5-2015 13:33:13\n🎵 ئیبراهیم ئەمین باڵدار Artworks\n📅 Lades Feb 13 2017 10:04PM\n👁 Denna post har tittat 7,711 gånger\nئاکۆ غەریب [ Mer... 👁] ✖ ✖ 0 4 ✔ 62% ✍ H.B. 13-2-2017 22:04:20\n🎵 بەشیر موشیر Artworks\n📅 Lades Oct 29 2016 2:31PM\n👁 Denna post har tittat 9,054 gånger\nئاکۆ غەریب [ Mer... 👁] ✖ ✖ 0 3 ✔ 62% ✍ H.B. 29-10-2016 14:31:37\n🎵 جەمال عیرفان Artworks\n📅 Lades Feb 8 2017 9:47PM\n👁 Denna post har tittat 6,981 gånger\nئاکۆ غەریب [ Mer... 👁] ✖ ✖ 0 3 ✔ 72% ✍ H.B. 8-2-2017 21:47:10\n🎵 حەمەی مەلا کەریم Artworks\n📅 Lades Mar 26 2017 3:28PM\n👁 Denna post har tittat 6,838 gånger\nئاکۆ غەریب 2017 [ Mer... 👁] ✖ ✖ 0 3 ✔ 60% ✍ H.B. 26-3-2017 15:28:30\n🎵 ساڵح دیلان Artworks\n📅 Lades Oct 28 2016 1:00PM\n👁 Denna post har tittat 9,182 gånger\nئاکۆ غەریب [ Mer... 👁] ✖ ✖ 0 3 ✔ 62% ✍ H.B. 28-10-2016 13:00:14\n🎵 سەری حکومەت ئاڵۆسکاوە Artworks\n📅 Lades Oct 18 2016 11:46PM\n👁 Denna post har tittat 6,585 gånger\nئاکۆ غەریب 2016 [ Mer... 👁] ✖ ✖ 0 2 ✔ 70% ✍ H.B. 18-10-2016 23:46:59\n🎵 سەیرانگای کونەماسی Artworks\n📅 Lades Feb 21 2017 8:53PM\n👁 Denna post har tittat 7,013 gånger\nئاکۆ غەریب [ Mer... 👁] ✖ ✖ 0 2 ✔ 62% ✍ H.B. 21-2-2017 20:53:20\n🎵 شەهید نەمرە Artworks\n📅 Lades Oct 24 2016 2:38PM\n👁 Denna post har tittat 7,052 gånger\nئاکۆ غەریب [ Mer... 👁] ✖ ✖ 0 2 ✔ 62% ✍ H.B. 24-10-2016 14:38:24


کازمی پلانی دروستکردنی هەزار قوتابخانە لە سەرتاسەری وڵات ڕادەگەیەنێت\n2020.09.28 - 17:27\nنووسینگەی ڕاگەیاندنی سەرۆکوزیرانی عێراق بڵاویکردەوە، بە مەبەستی تاوتوێکردنی پلانی دروستکردنی هەزار خۆێندنگا لە سەرانسەری عێراق، کازمی لەگەڵ ژمارەیەک بەرپرسی حکومیی پسپۆڕ کۆبووەوە.\nئەمڕۆ دووشەممە، 28ی ئەیلولی 2020، نوسینگەی ڕاگەیاندنی مستەفا کازمی، سەرۆکوزیرانی عێراق ڕاگەیەندراوێکی بڵاوکردەوە کە تێدا هاتووە، کازمی لەگەڵ ژمارەیەک بەرپرسی حکومی پسپۆر کۆبووەتەوە بۆ تاوتوێکردنی پلانی دروستکردنی هەزار باڵەخانەی تایبەت بە خۆێندنگا لە سەرانسەری عێراق.\nلە کۆبوونەوەکەدا "کازمی 10 نمونەی ئەندازەیی جۆراوجۆی باڵەخانەی خوێندنگاکانی خراوەتە بەردەست کە بڕیارە بە بەرزترین کواڵێتی و تایبەتمەندییە جیهانییەکان دروست بکرێن".\nبەگوێرەی ڕاگەیەندراوەکە، کازمی وتوویەتی، "پەروەردە و فێرکردن کۆڵەکەی ژیانی شکۆمەندانەی عێراقییەکانە، دەبێت کەشی لەباری بۆ بڕەخسێت، ژێرخان پێویستی بۆ دابین بکرێت، ئەو پرسە یەکێکە لە هەرە ئەو بابەتە گرنگانەی کە حکومەت بایەخی پێدەدات و بەشێکە لە بەرپرسیارییەتییەکانی".\nسەرۆکوەزیرانی عێراق باسی لەوەشکردووە، "پەروەردە و فێرکردن هاوشان لەگەڵ کەرتی تەندروستی دوو چەکی گرنگن کە لە ڕێگەیانەوە گەلان بەرەو پێشووە دەڕۆن".\nڕاگەیاندراوەکە ئەوەشی خستووەتەڕوو، سەرۆکوەزیران جەختی لەوەشکردووەتەوە کە دەبێت پلانی دروستکردنی خوێندگاکان پلانێکی گشتگیر بێت و هەموو ناوچەکانی عێراق بگرێتەوە، لەگەڵ چڕکردنەوەی هەوڵەکان لە ناوچە گوندنشینەکان کە دەبێت پشکێکی باشیان لەو پلانە بەربکەوێت".\nکازمی جەختیش کردووەتەوە کە "دەبێت ئامانجی لە پێشینەی ئەو پلانە نەهێشتنی جەنجاڵی و دوودەوامی و سێ دەوامی بێت لە قوتابخانەکاندا".\nکازمی چی بە شاندەکەى کۆمەڵ وتووە لەبارەى موچەى هەرێم؟\n2020.10.07 - 11:35\nفەرمانێک لە کازمییەوە لەبارەى هەڵبژاردنی پێشوەختە\n2020.10.03 - 13:36\nوتەبێژی کازمی: تائێستا ئەمریکا ویستی داخستنی باڵیۆزخانەکەى هەیە\n2020.10.02 - 08:49\nکازمی پاراستنى ناوچەى سەوزی دایە دەستی فەرماندەیەکى دەرچووى کۆلێژى سەربازى بەریتانی\n2020.09.30 - 14:11\nڕەشنوسی پلانی حكومەتی فیدراڵ بۆ چاکسازی دارایی کۆتایی هات\n2020.10.04 - 22:21\nئیندیپێندێنت پلانی كازمی بۆ بەرەنگاربوونەوەی هێرشە موشەكییەكان ئاشكرا دەكات\n2020.10.01 - 23:13\nدوا پلانی حكومەتی فیدراڵی بۆ مووچەی فەرمانبەران ئاشكرا كرا\n2020.10.01 - 10:19\nفەتح: ئەمەریکا لەگەڵ هەرێم ڕێککەوتووە بۆ دروستکردنی بنکەى سەربازى\n2020.09.28 - 08:13\n’’بەمزوانە دروستکردنی هێڵی ئاسن’’ لە هەرێمی کوردستان دەستپێدەکات\n2020.09.22 - 17:00